Oluwoo ṣọdun Olodumare, o ni Musulumi ati Onigbagbọ ko gbọdọ jija ẹsin, ọmọ iya kan naa ni wọn

Florence Babaṣọla, Oṣogbo ati Ọlawale Ajao, Ibadan Apẹẹrẹ iroyin ibaṣepọ awọn ẹda Ọlọrun ninu ọgba Paradise ti wọn royin ninu Bibeli, pe awọn ẹda abijawara atawọn ẹda abiwapẹlẹ yoo dijọ jọ maa ṣere lai pa ara wọn lara, fara han niluu Iwo lọjọ Iṣẹgun, Tusidee, ọsẹ yii, pẹlu bi awọn Musulumi ati Krisitiẹni ti gbagbe ẹsin, ti wọn jọ n yin Ọlọrun Ọba to da wọn loju kan naa bii pe ọmọ ijọ kan naa ni wọn. Nibi Ajọdun Olodumare lagbaaye to waye lọjọ kẹsan-an, oṣu kọkanla, ọdun 2021 yii, niṣẹlẹ ọhun ti waye laafin Oluwoo tilẹ Iwo, nibi ti awọn aafaa ti n kan ilu bandiri kẹkẹ sibadi awọn Krisitiẹni, ti awọn Musulumi paapaa si n jijo ihinrere Oluwa awọn ọmọlẹyin Jesu lai fi tẹsin ṣe. Bi Oluwoo paapaa ṣe jẹ ẹni to gbe ẹsin Islaamu leri to, bo ṣe n kọrin awọn Musulumi lo n korin Krisitiẹni to si n jijo to ba ọkọọkan wọn mu. Ohun to mu odidi Kabiesi maa jijo ajokara, ki lawọn ijoye atawọn araalu n duro ṣe, niṣe lawọn naa n fi gbogbo ara jo o, ẹlomi-in paapaa fẹẹ jijo ajotakiti, awọn Musulumi atawọn Onigbagbọ si n jo kolu ara wọn tẹrin-tọyaya lai binu sira wọn. Nigba to n sọrọ nibi ayẹyẹ alarinrin naa, Oluwoo tilẹ Iwo, Ọba Abdul Rasheed Adewale (Telu I), rọ awọn Musulumi ati Onigbagbọ lati jawọ ninu iwa ẹlẹsinmẹsi, o ni ọmọ iya kan naa ni wọn, nitori Ọlọrun kan naa ni wọn jọ n sin. O fi kun un pe awokọṣe bo ṣe yẹ kawọn Musulumi ati Krisitiẹni maa bara wọn gbe pẹlu ifẹ ṣe gan-an lo n ṣẹlẹ nibi Ọdun Olodumare yii.


Ohun to mu odidi Kabiesi maa jijo ajokara, ki lawọn ijoye atawọn araalu n duro ṣe, niṣe lawọn naa n fi gbogbo ara jo o, ẹlomi-in paapaa fẹẹ jijo ajotakiti, awọn Musulumi atawọn Onigbagbọ si n jo kolu ara wọn tẹrin-tọyaya lai binu sira wọn. Nigba to n sọrọ nibi ayẹyẹ alarinrin naa, Oluwoo tilẹ Iwo, Ọba Abdul Rasheed Adewale (Telu I), rọ awọn Musulumi ati Onigbagbọ lati jawọ ninu iwa ẹlẹsinmẹsi, o ni ọmọ iya kan naa ni wọn, nitori Ọlọrun kan naa ni wọn jọ n sin. O fi kun un pe awokọṣe bo ṣe yẹ kawọn Musulumi ati Krisitiẹni maa bara wọn gbe pẹlu ifẹ ṣe gan-an lo n ṣẹlẹ nibi Ọdun Olodumare yii. Gẹgẹ bo ṣe sọ siwaju, “Ẹ ma ṣe ki mi lonii, ẹni ba ki mi ti rufin. Onilu paapaa to ba filu ki mi ti janba adehun, mo si maa le iru onilu bẹẹ jade ni. Ọlọrun nikan ni kẹ ẹ maa ki lonii, nitori ọdun Olodumare la n ṣe lonii.


Gẹgẹ bo ṣe sọ siwaju, “Ẹ ma ṣe ki mi lonii, ẹni ba ki mi ti rufin. Onilu paapaa to ba filu ki mi ti janba adehun, mo si maa le iru onilu bẹẹ jade ni. Ọlọrun nikan ni kẹ ẹ maa ki lonii, nitori ọdun Olodumare la n ṣe lonii. Awọn eeyan le maa beere pe ki lawa ta a pera wa ni Musulumi ati Kiristiẹni ro debi Ọdun Olodumare. Anabi Dauda ta a mọ si Ọba Dafidi ṣọdun Ọlọrun. To o ba gbọ ọ ri, o ti gbọ ọ lonii niyẹn.” Nigba to n ta ko awọn to maa n pe awọn ọba n’Igbakeji Oriṣa, Ọba Adewale sọ pe “Atole Ọlọrun lorilẹ aye ati alaṣẹ lori oriṣa l’Ọlọrun ṣe awa ọba.


Awọn eeyan le maa beere pe ki lawa ta a pera wa ni Musulumi ati Kiristiẹni ro debi Ọdun Olodumare. Anabi Dauda ta a mọ si Ọba Dafidi ṣọdun Ọlọrun. To o ba gbọ ọ ri, o ti gbọ ọ lonii niyẹn.” Nigba to n ta ko awọn to maa n pe awọn ọba n’Igbakeji Oriṣa, Ọba Adewale sọ pe “Atole Ọlọrun lorilẹ aye ati alaṣẹ lori oriṣa l’Ọlọrun ṣe awa ọba. Bi eeyan ba jẹ igbakeji oriṣa, oriṣa ni yoo maa ran iru ẹni bẹẹ niṣẹ nitori oriṣa lọga ẹ. “Nibi ti mo si ba a de yii, emi kọja ẹni to tun le ṣe igbakeji, nitori naa, alaṣẹ lori oriṣa lemi, mi ki i ṣe igbakeji oriṣa. Ojo pa bata pa jinwinjinwin ẹni to ba pe mi nigbakeji orisa.


Bi eeyan ba jẹ igbakeji oriṣa, oriṣa ni yoo maa ran iru ẹni bẹẹ niṣẹ nitori oriṣa lọga ẹ. “Nibi ti mo si ba a de yii, emi kọja ẹni to tun le ṣe igbakeji, nitori naa, alaṣẹ lori oriṣa lemi, mi ki i ṣe igbakeji oriṣa. Ojo pa bata pa jinwinjinwin ẹni to ba pe mi nigbakeji orisa. “Eyi nigba akọkọ ta a maa ri Musulumi ati Onigbagbọ ti wọn yoo jọ maa fifẹ han sira wọn bayii. Ọdọọdun bayii la oo si maa ṣajọdun Olodumare yii.” Gbogbo ọba ilẹ Iwo atawọn ọba kaakiriri ipinlẹ Ọṣun titi dori Ọba Ọlatunbọsun Abdul Azeez Adebamiji ti i ṣe Akire ti Ikire, atawọn ijoye ilu naa, eyi ti Alhaji Sikiru Atanda ti i ṣe Ọtunba ilẹ Iwo ko sodi, ni wọn peju pesẹ sibi ayẹyẹ naa titi dori awọn ọmọ Iwo to ri taje ṣe lẹyin odi gbogbo. Gbajugbaja obinrin olorin Musulumi nni, Alhaja Saidait Fatimo, ati Mega 99, pẹlu awọn akọrin ijọ Prayer Centre Church of God lati ipinlẹ Ondo ni wọn kọrin jo fawọn olukopa nibi ayẹyẹ alarinrin naa ti i ṣe akọkọ iru ẹ kaakiri agbaye.


“Eyi nigba akọkọ ta a maa ri Musulumi ati Onigbagbọ ti wọn yoo jọ maa fifẹ han sira wọn bayii. Ọdọọdun bayii la oo si maa ṣajọdun Olodumare yii.” Gbogbo ọba ilẹ Iwo atawọn ọba kaakiriri ipinlẹ Ọṣun titi dori Ọba Ọlatunbọsun Abdul Azeez Adebamiji ti i ṣe Akire ti Ikire, atawọn ijoye ilu naa, eyi ti Alhaji Sikiru Atanda ti i ṣe Ọtunba ilẹ Iwo ko sodi, ni wọn peju pesẹ sibi ayẹyẹ naa titi dori awọn ọmọ Iwo to ri taje ṣe lẹyin odi gbogbo. Gbajugbaja obinrin olorin Musulumi nni, Alhaja Saidait Fatimo, ati Mega 99, pẹlu awọn akọrin ijọ Prayer Centre Church of God lati ipinlẹ Ondo ni wọn kọrin jo fawọn olukopa nibi ayẹyẹ alarinrin naa ti i ṣe akọkọ iru ẹ kaakiri agbaye.


Nitori ibẹru awọn akẹkọọ, Fasiti Imọ Iṣegun Ondo ti ileewe pa

Oluṣẹyẹ Iyiade, Akurẹ Lati dena ifehonu han tawọn akẹkọọ n gbero lati ṣe ta ko owo ileewe wọn tijọba ṣẹṣẹ ṣe afikun rẹ ni ilọpo lọna ilọpo, awọn alaṣẹ Fasiti Imọ Iṣegun oyinbo to wa loju ọna Laje, niluu Ondo, ti pasẹ fun gbogbo awọn akẹkọọ ileewe ọhun lati tete gba ile obi koowa wọn lọ lẹyẹ-o-ṣọka. Ninu atẹjade kan tawọn alaṣẹ fasiti naa fi sita, eyi ti Ezekiel Adeniran fọwọ si lọjọ Iṣẹgun, Tusidee, ọsẹ yii, lo ti fun awọn oṣiṣẹ atawọn akẹkọọ ni gbedeke wakati mejidinlaaadọta pere (ọjọ meji) lati fi ko gbogbo ẹru wọn kuro ninu ọgba ati sakaani ileewe naa. Wọn ní kawọn akẹkọọ ti wọn ṣẹṣẹ n wọle fun saa tuntun 2021/2022 tete maa pada sile wọn nitori pe awọn alaṣẹ ti sun ọjọ iwọle siwaju di ọjọ mi-in ọjọ ire. Akẹkọọ to ba kọ ti ko tẹle aṣẹ ti wọn pa ni wọn ni ko maa reti ijiya to tọ sọmọ alaigbọran. Lati ọsẹ to kọja tijọba ti gbe owo tawọn akẹkọọ naa n san kuro ni ẹgbẹrun lọna ẹẹdẹgbẹta Naira le diẹ to wa tẹlẹ lọ si miliọnu meji ati ẹgbẹrun lọna oji lenirinwo le marun-un Naira lara ko ti rọ okun ti ko si rọ adìẹ ni fasiti ọhun mọ. Ohun to n kọ awọn obi atawọn akẹkọọ lominu lori ọrọ yii ni bi Gomina Rotimi Akeredolu ṣe fi wọn gun lagidi, ti ijọba rẹ ko tii sọ ohunkohun nipa rẹ ni gbogbo asiko ta a fi n ko iroyin yii jọ lọwọ.


Alubọsa ni wọn ran Oreke l’Ayetoro, Lukman si lọọ da a lọna, o fipa ba a laṣepọ loju agbara

Ọlawale Ajao, Ibadan Awọn iran kan (Ọkọmi) ni wọn maa n ki loriki pe “adọkọ loju agbara ki yanrin ma da si i.” Ṣugbọn ni ti Oreke, ẹni ta a fi ojulowo orukọ ẹ bọ laṣiiri, loootọ ni wọn pe ba oun naa laṣepọ lẹgbẹẹ gọta, ṣugbọn iyatọ to wa nibi tiẹ ni pe kinni ọhun ko ti ọkan rẹ wa, wọn fipa ba a laṣepọ nibẹ ni. Gẹgẹ b’ALAROYE ṣe gbọ, iṣẹ ni wọn ran ọmọdebinrin ẹni ọdun mejila (12) yii to fi kagbako ọkunrin ẹni ọdun marundilogoji (35) ọhun to n jẹ Lukman Azeez, ẹni to deede ki i mọlẹ loju ọna, to si fipa ba a laṣepọ lẹgbẹẹ gọta ni bebe ọna. Ni nnkan nii aago meje aabọ alẹ ọjọ Aje, Mọnde, ọjọ kẹẹdọgbọn (25), oṣu to kọja, niṣẹlẹ ọhun waye labule kan ti wọn n pe ni Ayetoro-Oke, nitosi ilu Ibadan, nipinlẹ Ọyọ, nigba ti Lukman lọọ dena de ọmọọlọmọ loju ọna to n gba lọọ jiṣẹ ti wọn ran an, to si ki nnkan bọ ọmọọlọmọ loju ara. Ariwo ti Oreke fi bọnu lawọn araadugbo naa gbọ ti wọn fi sare lọọ gba a silẹ ko too di pe wọn fa oniṣẹkiṣẹ ọkunrin naa le awọn agbofinro lọwọ. Lọjọ Aje, Mọnde yii, lawọn ọlọpaa gbe afurasi ọdaran naa lọ si kootu Majisreeti to wa laduugbo Iyaganku, n’Ibadan. Ẹsun ifipa ba ọmọde lo pọ lọna aitọ ni Ripẹtọ Gbemisọla Adedeji to ṣoju awọn ọlọpaa ni kootu fi kan Lukman, o ni, “Ni nnkan bii aago meje aabọ alẹ ọjọ kẹẹẹdọgbọn, osu kẹwaa, ọdun yii, olujẹjọ yii fipa ba ọmọ aladuugbo rẹ laṣepọ legbẹẹ gọta lasiko to n lọọ ra alubọsa ti iya rẹ ran an.


Ariwo ti Oreke fi bọnu lawọn araadugbo naa gbọ ti wọn fi sare lọọ gba a silẹ ko too di pe wọn fa oniṣẹkiṣẹ ọkunrin naa le awọn agbofinro lọwọ. Lọjọ Aje, Mọnde yii, lawọn ọlọpaa gbe afurasi ọdaran naa lọ si kootu Majisreeti to wa laduugbo Iyaganku, n’Ibadan. Ẹsun ifipa ba ọmọde lo pọ lọna aitọ ni Ripẹtọ Gbemisọla Adedeji to ṣoju awọn ọlọpaa ni kootu fi kan Lukman, o ni, “Ni nnkan bii aago meje aabọ alẹ ọjọ kẹẹẹdọgbọn, osu kẹwaa, ọdun yii, olujẹjọ yii fipa ba ọmọ aladuugbo rẹ laṣepọ legbẹẹ gọta lasiko to n lọọ ra alubọsa ti iya rẹ ran an. “Iwadii wa fidi ẹ mulẹ pe bi ọmọ yẹn ṣe fẹẹ pariwo lolujẹjọ sare fọwọ bo o lẹnu, ko too di pe awọn ara adugbo yẹn gba ọmọ yẹn silẹ nibi to ti n ṣe kinni yẹn fun un lọwọ.” Adajọ kootu naa, Onidaajọ S.H. Adebisi, ko faaye silẹ lati gbọ awijare olujẹjọ naa to fi paṣẹ pe ki wọn fi i pamọ sinu ahamọ ọgba ẹwọn Abolongo to wa niluu Ọyọ, titi ti kootu naa yoo fi ri imọran gba lati ileeṣẹ eto idajọ ipinlẹ naa lori ọna ti wọn yoo gbe ẹjọ naa gba.


“Iwadii wa fidi ẹ mulẹ pe bi ọmọ yẹn ṣe fẹẹ pariwo lolujẹjọ sare fọwọ bo o lẹnu, ko too di pe awọn ara adugbo yẹn gba ọmọ yẹn silẹ nibi to ti n ṣe kinni yẹn fun un lọwọ.” Adajọ kootu naa, Onidaajọ S.H. Adebisi, ko faaye silẹ lati gbọ awijare olujẹjọ naa to fi paṣẹ pe ki wọn fi i pamọ sinu ahamọ ọgba ẹwọn Abolongo to wa niluu Ọyọ, titi ti kootu naa yoo fi ri imọran gba lati ileeṣẹ eto idajọ ipinlẹ naa lori ọna ti wọn yoo gbe ẹjọ naa gba.


O ṣee ṣe ki Naijiria ma si mọ ki eto idibo 2023 too waye – Pasitọ Adeboye

Faith Adebọla, Eko Ilumọ-ọn-ka ajihinrere agbaye ati olori ṣọọṣi Ridiimu lapapọ (Redeemed Christian Church of God), Pasitọ Enoch Adejare Adeboye, ti ṣekilọ fawọn oloṣelu to n sare soke sodo latari pe wọn fẹẹ rọwọ mu ninu eto idibo 2023 pe ki wọn simẹdọ na, tori ko sẹni to le fọwọ sọya nipa ọjọ iwaju orileede yii, boya Naijiria ṣi maa wa ki eto idibo gbogbogboo ọdun 2023 too waye, ati boya eto idibo naa yoo tiẹ waye tabi ko ni i waye. Nibi eto idupẹ oloṣooṣu ti ijọ rẹ maa n ṣe lo ti sọrọ yii, nigba ti eto toṣu kọkanla yii n waye lọjọ Aiku, Sannde, opin ọsẹ to kọja yii. Adeboye ni ọrọ bawọn oloṣelu kan yoo ṣe depo aarẹ orileede yii to mumu laya wọn lasiko yii lewu, tori ko sẹni to mọ ọla, ko sẹni to le sọ boya Naijiria ti wọn fẹẹ ṣakoso yoo ṣi wa, tabi boya eto idibo naa yoo waye, Ọlọrun nikan lo mọ, Oun lo le sọ. “Ọdun 2021 la ṣi wa yii, awọn kan si ti fẹẹ pa ara wọn tori eto idibo 2023. Wọn o tiẹ mọ boya 2023 maa de, wọn o mọ boya awọn gan-an ṣi maa wa laaye di ọdun 2023 ọhun, ko sẹni to le fọwọ sọya pe oun maa wa laaye di ọla, Ọlọrun nikan lo mọ ẹni ti oju ẹ maa ri ọdun 2023. Ẹnikan lo n bi mi leere pe ‘ta lemi ro pe o maa di aarẹ lọdun 2023,’ mo ni ‘aarẹ ibo?’, o ni ‘ti Naijiria yii,’ mo ni bawo lo ṣe da oun gan-an loju pe Naijiria funra ẹ maa wa di ọdun 2023, ṣe o le bura si i. Ajihinrere naa gba awọn ọmọ ijọ ẹ lamọran lati maa huwa mimọ, ki wọn le wọ ijọba ọrun, bẹẹ lo si ṣadura ki Ọlọrun rọ mọlẹbi awọn to padanu eeyan wọn ninu ile alaja mọkanlelogun to wo lagbegbe Ikoyi lọsẹ to kọja, lọkan, ko si bu ororo itura si ọgbẹ ọkan wọn.


L’Oṣogbo, Samuel gbe majele jẹ, o ni gbese ti pọ ju lọrun oun

Florence Babaṣọla, Oṣogbo Ọmọkunrin oniṣẹ-ọwọ kan ti wọn pe orukọ rẹ ni Samuel la gbọ pe o ti para ẹ nipasẹ oogun apakokoro (Snippers) to gbe mu. Iwadii ALAROYE lagbegbe Isalẹ Aro, niluu Oṣogbo, fidii rẹ mulẹ pe aarọ ọjọ Aiku, Sannde, ọsẹ yii, ni Samuel gbe majele naa mu. Lasiko to n jẹrora ninu ile ni ẹnikan ti wọn jọ n gbele gbọ, to si pariwo pe awọn araadugbo.A gbọ pe wọn gbe ọkunrin to n ṣiṣẹ birikila naa, lọ sileewosan aladaani kan lagbegbe ọhun fun itọju, ṣugbọn o dagbere faye nidaji ọjọ Aiku. Ọkan lara awọn ti wọn n gbe pẹlu Samuel, ṣugbọn to ni ka forukọ bo oun laṣiiri, ṣalaye pe o ti kọkọ kuro ninu ile fun nnkan bii oṣu meji ko too di pe o pada de lọjọ Satide to kọja. Ọkunrin yii ni “Bo ṣe di aarọ Sannde lo bọ sita, ti a si jọ n sọrọ. Ninu ọrọ wa lo ti sọ fun mi pe oun jẹ ọpọlọpọ awọn eeyan lowo, gbese ọrun oun si pọ.


Ọkan lara awọn ti wọn n gbe pẹlu Samuel, ṣugbọn to ni ka forukọ bo oun laṣiiri, ṣalaye pe o ti kọkọ kuro ninu ile fun nnkan bii oṣu meji ko too di pe o pada de lọjọ Satide to kọja. Ọkunrin yii ni “Bo ṣe di aarọ Sannde lo bọ sita, ti a si jọ n sọrọ. Ninu ọrọ wa lo ti sọ fun mi pe oun jẹ ọpọlọpọ awọn eeyan lowo, gbese ọrun oun si pọ. “Mo gba a niyanju pe ọrọ gbese ko to o ro lasiko yii. Ko ju ọgbọn iṣẹju ti mo wọnu yara temi lọ ni mo gbọ to n jẹrora ninu ile, nigba ti mo maa yọju lẹnu ilẹkun rẹ, mo ba majele (snippers) lẹgbẹẹ rẹ. “Bayii ni mo fariwo ta, a ranṣẹ si aburo rẹ kan to n gbe lorita Jalẹyẹmi, nitosi ibi, A kọkọ rọ epo pupa si i lẹnu ko too di pe a gbe e lọ sileewosan aladaani kan. “Wọn bẹrẹ itọju rẹ, ara rẹ si ti n ya diẹdiẹ, koda, awọn ara inu ile gan-an lọọ bẹ ẹ wo lọsibitu lalẹ ọjọ Abamẹta, afi bo ṣe di aarọ ọjọ Aiku ti aburo rẹ waa sọ fun wa pe o ti ku.” Nigba ti a pe Alukoro ileeṣẹ ọlọpaa Ọṣun, SP Yẹmisi Ọpalọla, lori ọrọ naa, o ni wọn ko ti i fi to awọn leti.


“Mo gba a niyanju pe ọrọ gbese ko to o ro lasiko yii. Ko ju ọgbọn iṣẹju ti mo wọnu yara temi lọ ni mo gbọ to n jẹrora ninu ile, nigba ti mo maa yọju lẹnu ilẹkun rẹ, mo ba majele (snippers) lẹgbẹẹ rẹ. “Bayii ni mo fariwo ta, a ranṣẹ si aburo rẹ kan to n gbe lorita Jalẹyẹmi, nitosi ibi, A kọkọ rọ epo pupa si i lẹnu ko too di pe a gbe e lọ sileewosan aladaani kan. “Wọn bẹrẹ itọju rẹ, ara rẹ si ti n ya diẹdiẹ, koda, awọn ara inu ile gan-an lọọ bẹ ẹ wo lọsibitu lalẹ ọjọ Abamẹta, afi bo ṣe di aarọ ọjọ Aiku ti aburo rẹ waa sọ fun wa pe o ti ku.” Nigba ti a pe Alukoro ileeṣẹ ọlọpaa Ọṣun, SP Yẹmisi Ọpalọla, lori ọrọ naa, o ni wọn ko ti i fi to awọn leti.


Ale ku mọ Ṣẹgun labẹ, lo ba ju oku ẹ si titi, ọlọpaa ti mu un l’Abẹokuta

Adefunkẹ Adebiyi, Abẹokuta Ọdọ ọlọpaa ni ọkunrin yii, Ṣẹgun Taiwo, ẹni ọdun mejidinlogoji ( 48) wa bayii latari oku ale e to lọọ ju ṣebaa ọna, lagbegbe kan ti wọn n pe ni Aro, l’Abẹokuta. Awọn agbofinro ni awọn kan ni wọn lọọ fi to wọn leti ni teṣan Lafẹnwa, l’Abẹokuta, pe obinrin kan wa ni titi, awọn agbofinro si bẹrẹ iwadii lori rẹ lọwọ kan. Ninu iwadii wọn ni wọn ti mọ pe Abimbọla Oluṣọla lobinrin naa n jẹ, ati pe ẹni aadọta ọdun (50 years) ni. Itẹsiwaju iwadii ni wọn fi mọ pe ale ni obinrin yii jẹ si Ṣẹgun Taiwo to n ṣiṣẹ alapata, wọn si ṣewadii ọkunrin naa, wọn ri i pe Ọbada Oko lo n gbe, l’Abẹokuta. Nigba ti wọn kọkọ mu un, Ṣẹgun loun ko mọ obinrin naa ri, oun ko si mọ nipa oju titi ti oku ẹ wa. Ṣugbọn nigba tawọn agbofinro fi awọn ẹri kan han an, eyi to fi han pe o ni nnkan an ṣe pẹlu oloogbe naa, baba yii ko ri ọgbọn mi-in da mọ, nigba naa lo si jẹwọ pe ale oun ni obinrin naa i ṣe. Ṣẹgun Taiwo sọ fun wọn pe ọdun to kọja loun ati Oluṣọla to doloogbe yii bẹrẹ si i yan ara awọn lale.


Nigba ti wọn kọkọ mu un, Ṣẹgun loun ko mọ obinrin naa ri, oun ko si mọ nipa oju titi ti oku ẹ wa. Ṣugbọn nigba tawọn agbofinro fi awọn ẹri kan han an, eyi to fi han pe o ni nnkan an ṣe pẹlu oloogbe naa, baba yii ko ri ọgbọn mi-in da mọ, nigba naa lo si jẹwọ pe ale oun ni obinrin naa i ṣe. Ṣẹgun Taiwo sọ fun wọn pe ọdun to kọja loun ati Oluṣọla to doloogbe yii bẹrẹ si i yan ara awọn lale. O ni lọjọ kọkanlelọgbọn, oṣu kẹwaa to pari yii loun pe e wa sile oun pe kawọn jọ sun mọju, nitori iyawo oun ko si nile. O ni oloogbe naa wa, awọn si jọ ba ara awọn ṣere ifẹ. Ṣugbọn nigba to di nnkan bii aago mẹta oru lo bẹrẹ si i fi apẹẹrẹ aiyaara han, koun si too le ṣe ohunkohun lati ran an lọwọ, niṣe lo ku patapata.


O ni lọjọ kọkanlelọgbọn, oṣu kẹwaa to pari yii loun pe e wa sile oun pe kawọn jọ sun mọju, nitori iyawo oun ko si nile. O ni oloogbe naa wa, awọn si jọ ba ara awọn ṣere ifẹ. Ṣugbọn nigba to di nnkan bii aago mẹta oru lo bẹrẹ si i fi apẹẹrẹ aiyaara han, koun si too le ṣe ohunkohun lati ran an lọwọ, niṣe lo ku patapata. Ọgbẹni Ṣẹgun sọ pe bo ṣe ku naa loun gbe e sinu mọto oun, toun si lọọ ju oku rẹ silẹ lagbegbe Aro, loun ba pada sile bii pe kinni kan ko ṣe. Njẹ ki lo de to fi lọọ ju oku ale rẹ naa si titi bẹẹ, ọkunrin naa sọ pe ẹru ofin lo ba oun. Kọmiṣanna ọlọpaa Ogun, CP Lanre Bankọle, gboriyin fawọn ọlọpaa to ṣiṣẹ akin ati iwadii yii.


Ọgbẹni Ṣẹgun sọ pe bo ṣe ku naa loun gbe e sinu mọto oun, toun si lọọ ju oku rẹ silẹ lagbegbe Aro, loun ba pada sile bii pe kinni kan ko ṣe. Njẹ ki lo de to fi lọọ ju oku ale rẹ naa si titi bẹẹ, ọkunrin naa sọ pe ẹru ofin lo ba oun. Kọmiṣanna ọlọpaa Ogun, CP Lanre Bankọle, gboriyin fawọn ọlọpaa to ṣiṣẹ akin ati iwadii yii. O rọ awọn araalu pe ki wọn maa sọ ibi ti wọn ba n lọ fawọn eeyan wọn. O si ni ki wọn tete gbe Ṣẹgun Taiwo lọ sẹka si kootu lati jẹjọ.


O rọ awọn araalu pe ki wọn maa sọ ibi ti wọn ba n lọ fawọn eeyan wọn. O si ni ki wọn tete gbe Ṣẹgun Taiwo lọ sẹka si kootu lati jẹjọ.


O ti ju ọdun mẹfa lọ ti ọkọ mi ti ṣe ‘kinni’ fun mi gbẹyin, mi o fẹ ẹ mọ-Dorcas

Faith Adebọla, Eko Niṣe lobinrin ẹni ọdun mejidinlaaadọta kan, Abilekọ Dorcas Ali, yari kanlẹ ni kootu kọkọ-kọkọ to wa niluu Igando, lọjọ Aje, Mọnde yii, pe ki wọn ṣaa ba oun tu igbeyawo ọdun mẹrindinlogun to wa laarin oun ati ọkọ rẹ, Wọle Ali, ka, o loun o ṣe mọ. Obinrin to fẹẹ jawee ikọsilẹ fun ọkọ rẹ naa ṣalaye nile-ẹjọ pe ọpọ igba loun ti ka ọkọ oun mọ ori awọn obinrin to n yan lale nihooho goloto ti wọn n laṣepọ, o ni ki i ṣe obinrin kan o, oriṣiiriṣii lo maa n gbe, o lo maa n ṣọ koun jade lọ si iṣọ oru tawọn maa n ṣe ni ṣọọṣi ni. O tun lọkọ oun ti sọ oun di ẹgusi baara, alubami lo maa n lu oun nigbakuugba ti ede-aiyede ba ti waye laarin awọn, o lọpọ igba lo ti lu oun daku, to jẹ ọsibitu lo gba oun silẹ, toun si fara pa yanna yanna. Iyaale ile yii ni ọjọ kan wa to fibinu da kẹrosinni soun lara, to fẹẹ sun oun looyẹ, kawọn eeyan too gba oun silẹ lọwọ ẹ. Olupẹjọ naa tun fẹsun kan ọkọ ẹ pe niṣe lo fẹẹ dọgbọn jogun ile toun kọ, tori ẹ lo ṣe n wa gbogbo ọna lati gbẹmi oun, oun si ti pinnu lati pin gaari pẹlu rẹ. Nigba ti mo fẹẹ ra ilẹ, mo mu un dani tori mi o mọwe, orukọ mi nikan ni wọn si kọ sori risiiti ti mo fi ra ilẹ nigba yẹn. Ṣugbọn laipẹ yii ti mo maa ri risiiti naa, mo ri i pe ọkọ mi ti lọọ kọ orukọ meji sori ẹ, o ti lọọ gbẹyin fi orukọ ara ẹ kun un, o fẹẹ jogun mi lai ku mi.” Obinrin naa tun fẹsun kan ọkọ ẹ pe o maa n fi ibalopọ du oun, eyi si ni ko jẹ koun ti bimọ fun un latigba tawọn ti fẹra.


Iyaale ile yii ni ọjọ kan wa to fibinu da kẹrosinni soun lara, to fẹẹ sun oun looyẹ, kawọn eeyan too gba oun silẹ lọwọ ẹ. Olupẹjọ naa tun fẹsun kan ọkọ ẹ pe niṣe lo fẹẹ dọgbọn jogun ile toun kọ, tori ẹ lo ṣe n wa gbogbo ọna lati gbẹmi oun, oun si ti pinnu lati pin gaari pẹlu rẹ. Nigba ti mo fẹẹ ra ilẹ, mo mu un dani tori mi o mọwe, orukọ mi nikan ni wọn si kọ sori risiiti ti mo fi ra ilẹ nigba yẹn. Ṣugbọn laipẹ yii ti mo maa ri risiiti naa, mo ri i pe ọkọ mi ti lọọ kọ orukọ meji sori ẹ, o ti lọọ gbẹyin fi orukọ ara ẹ kun un, o fẹẹ jogun mi lai ku mi.” Obinrin naa tun fẹsun kan ọkọ ẹ pe o maa n fi ibalopọ du oun, eyi si ni ko jẹ koun ti bimọ fun un latigba tawọn ti fẹra. O ni niṣe lo maa n ti oun kuro lẹgbẹẹ ẹ toun ba sọ fun un pe kawọn ṣere ifẹ, o si ti ju ọdun mẹfa lọ to ti gori oun, o lọkunrin naa ti bimọ sita, o si lawọn ale kaakiri. Bakan naa lo tun fẹsun kan ọkọ rẹ ọhun pe oun ba a ya ẹgbẹrun lọna ọọdunrun naira (N300,000)lati fi ra mọto, ṣugbọn ẹgbẹrun lọna aadọta pere lo san pada ninu owo naa, niṣe lo fowo ọhun da gbese soun lọrun, ko si bikita lati san an mọ, kaka bẹẹ, o maa n ji oun lowo to ba ti le foju kan pọọsi owo oun ni. “Mi o nifẹẹ ẹ mọ rara o, ẹ sọ fun un ko kẹru ẹ jade nile mi, ko jẹ ki n wa lalaafia ara mi o”, obinrin naa lo sọ bẹẹ ni kootu.


O ni niṣe lo maa n ti oun kuro lẹgbẹẹ ẹ toun ba sọ fun un pe kawọn ṣere ifẹ, o si ti ju ọdun mẹfa lọ to ti gori oun, o lọkunrin naa ti bimọ sita, o si lawọn ale kaakiri. Bakan naa lo tun fẹsun kan ọkọ rẹ ọhun pe oun ba a ya ẹgbẹrun lọna ọọdunrun naira (N300,000)lati fi ra mọto, ṣugbọn ẹgbẹrun lọna aadọta pere lo san pada ninu owo naa, niṣe lo fowo ọhun da gbese soun lọrun, ko si bikita lati san an mọ, kaka bẹẹ, o maa n ji oun lowo to ba ti le foju kan pọọsi owo oun ni. “Mi o nifẹẹ ẹ mọ rara o, ẹ sọ fun un ko kẹru ẹ jade nile mi, ko jẹ ki n wa lalaafia ara mi o”, obinrin naa lo sọ bẹẹ ni kootu. Nigba tọrọ kan ọkọ rẹ lati ro arojare, baba ẹni ọdun mọkandinlọgọta naa to n ṣiṣẹ dẹrẹba sọ pe irọ niyawo oun n pa, o loun ko ṣiwọ soke lu u lẹẹkan ri, ati pe oun loun ni ile ti iyawo naa n sọrọ rẹ yii, o ni ko si ṣile kan Dorcas nibẹ. “Oloogun bii Ẹgbẹji ni baba iyawo mi, oun lo wa nidii iṣoro wa, atigba ti mo ti fẹ ọmọ ẹ lo ti n gbogun ti mi. Baba iyawo mi diidi fẹẹ baye mi jẹ ni, ati oju oorun ati oju aye lo fi n ba mi ja, oun lo si jẹ ki okoowo mi dojuru,” Wọle lo n ṣalaye bẹẹ.


Nigba tọrọ kan ọkọ rẹ lati ro arojare, baba ẹni ọdun mọkandinlọgọta naa to n ṣiṣẹ dẹrẹba sọ pe irọ niyawo oun n pa, o loun ko ṣiwọ soke lu u lẹẹkan ri, ati pe oun loun ni ile ti iyawo naa n sọrọ rẹ yii, o ni ko si ṣile kan Dorcas nibẹ. “Oloogun bii Ẹgbẹji ni baba iyawo mi, oun lo wa nidii iṣoro wa, atigba ti mo ti fẹ ọmọ ẹ lo ti n gbogun ti mi. Baba iyawo mi diidi fẹẹ baye mi jẹ ni, ati oju oorun ati oju aye lo fi n ba mi ja, oun lo si jẹ ki okoowo mi dojuru,” Wọle lo n ṣalaye bẹẹ. Ọkunrin naa jẹwọ pe loootọ niyawo oun ba oun ya ẹgbẹrun lọna ọọdunrun naira, ṣugbọn oun ti san gbogbo owo naa pada pẹlu ele ori ẹ fun un. O loun o fẹẹ kọ ọ silẹ, yatọ si ti baba ẹ to n gbogun ti oun yii, o ni oun ṣi nifẹẹ iyawo naa. Ṣa, Adajọ Adeniyi Kọlawọle ti paṣẹ pe ki tọkọ-taya naa pada sile, ki wọn jẹ kawọn mọlẹbi wọn ba wọn da sọrọ naa, ki wọn feegun otolo to o, ki wọn si pada waa jabọ fun kootu lẹyin oṣu kan, ki ile-ẹjọ le pinnu ibi ti wọn maa gbe ọrọ wọn ka.


Ọkunrin naa jẹwọ pe loootọ niyawo oun ba oun ya ẹgbẹrun lọna ọọdunrun naira, ṣugbọn oun ti san gbogbo owo naa pada pẹlu ele ori ẹ fun un. O loun o fẹẹ kọ ọ silẹ, yatọ si ti baba ẹ to n gbogun ti oun yii, o ni oun ṣi nifẹẹ iyawo naa. Ṣa, Adajọ Adeniyi Kọlawọle ti paṣẹ pe ki tọkọ-taya naa pada sile, ki wọn jẹ kawọn mọlẹbi wọn ba wọn da sọrọ naa, ki wọn feegun otolo to o, ki wọn si pada waa jabọ fun kootu lẹyin oṣu kan, ki ile-ẹjọ le pinnu ibi ti wọn maa gbe ọrọ wọn ka.


Ounjẹ loṣiṣẹ kan lọọ jẹ ti Kanu fi palẹ kọmputa ẹ mọ, ẹrọ aṣofofo lawọn ọlọpaa fi mu un l’Ekoo

Faith Adebọla, Eko Bo ba jẹ pe ọkunrin ti wọn porukọ ẹ ni Kalu Nnanna ṣoogun afẹẹri ati aṣegbe ni, a jẹ pe babalawo ẹ ti lu u ni jibiti gidi, tori lẹyin to ti lọọ jale lọsibitu kan, to si ti sa lọ pẹlu ero pe ẹnikẹni ko ri oun laṣiiri ẹ tu, tọwọ si ba a, wọn ti ṣedajọ ẹwọn oṣu mẹẹẹdogun fun un nile-ẹjọ. Nigba tawọn ọlọpaa ikọ ayarabiaṣa (Rapid Response Squard) wọ afurasi ọdaran naa dele-ẹjọ alagbeeka kan laaarọ ọjọ Aje, Mọnde yii, wọn ṣalaye pe ẹrọ kọmputa alaagbeletan (laptop) kan to jẹ ti ọkan lara awọn oṣiṣẹ ileewosan Jẹnẹra Gbagada lo ji, wọn lẹni to ni kọmputa ọhun dide lọọ jẹ ounjẹ ọsan ni, ko too de ni kọmputa to fi sori tabili rẹ ti dawati, ọsẹ to kọja ni wọn lo huwa buruku ọhun. Ṣugbọn Kalu ko mọ pe kamẹra aṣofofo ti wa kaakiri ọfiisi ọsibitu naa, kamẹra yii lo taṣiiri ole to ji kọmputa lọ, ni wọn fi lọọ fẹjọ sun ni teṣan ọlọpaa Gbagada, wọn si fi fọto ati fidio to ṣafihan bi ole yii ṣe yọ kẹlẹ wọle lọọ ji kọmputa han. Nigba t’Ọlọrun maa mu Kalu, aṣọ to wọ sọrun lọjọ to lọọ jale yii naa lo wọn lọjọ Aiku, Sannde yii, bawọn ọlọpaa patiroolu RRS si ṣe foju kan an lẹgbẹẹ titi ni wọn ranti fidio afurasi ọdaran ti wọn n wa, ni wọn ba gan an lapa, wọn si fi pampẹ ofin gbe e. Kalu ko wulẹ jampata, o jẹwọ pe loootọ loun huwa ọdaran naa, bẹẹ naa lo si jẹwọ ni kootu pe ebi lo n pa oun toun fi lọọ jale, o si da kọmputa naa pada. Wọn tun lo jẹwọ pe oun o ṣẹṣẹ maa jale, ṣugbọn ọsibitu loun ti maa n jale toun, awọn nnkan bii foonu, goolu ati dukia bẹẹ loun maa n ji lawọn ileewosan kaakiri agbegbe Surulere, Ikeja ati Yaba. Ṣa, Adajọ ti paṣẹ pe ko lọọ fẹwọn ọdun kan ati oṣu mẹta jura.


Adajọ sọ Maina to kowo awọn ọṣiṣẹ-fẹyinti jẹ sẹwọn ọdun mọkanlelọgọta

Faith Adebọla Ẹwọn fọpawọn ni adajọ ile-ẹjọ giga apapọ to wa l’Abuja fi idajọ rẹ ṣe ninu ẹjọ jibiti lilu ati kiko owo ọba jẹ ti wọn fẹsun rẹ kan alaga igbimọ to n bojuto ọrọ awọn oṣiṣẹ-fẹyinti (Pension Reforms Task Team) nigba kan, Ọgbẹni Abdulrasheed Maina, wọn ni ko lọọ fẹwọn ọdun mọkanlelọgọta (61) jura fun iwa ibajẹ to hu. Adajọ Okon Abang lo gbe idajọ naa kalẹ lọjọ Aje, Mọnde yii, o ni afurasi ọdaran naa jẹbi marun-un ninu awọn ẹsun ti ajọ to n gbogun ti iwa ibajẹ, jibiti lilu ati ṣiṣẹ owo ilu mọkumọku nni, EFCC (Economic and Financial Crimes Commission) fi kan an. Ile-ẹjọ naa fidi ẹ mulẹ pe ọdaran yii san owo abẹtẹlẹ fawọn oṣiṣẹ banki Fidelity kan lati ba a ṣi awọn akaunti akanṣe kan pamọ, lai tẹle alakalẹ ijọba, o si tẹ ofin kiko owo ilu ranṣẹ silẹ okeere loju, wọn lo n fi akanti ikọkọ naa gbọn owo awọn oṣiṣẹ-fẹyinti sapo ara rẹ ni. Nigba ti aṣiri tu, ti wọn yẹ awọn akaunti ikọkọ naa wo, wọn ba obitibiti owo tọkunrin naa ji pamọ ninu wọn, wọn ba miliọnu lọna ọọdunrun naira ninu ọkan (N300 million), miliọnu lọna ẹẹdẹgbẹta naira lo wa ninu omi-in (N500 million), ọkan si tun ni miliọnu kan aabọ ninu (N1.5 million), eyi tọkunrin naa ko le ṣalaye rẹ. Ile-ẹjọ ni owo tijọba ya sọtọ lati san fawọn oṣiṣẹ-fẹyinti lọkunrin yii ji ko, to si tipa bẹẹ fi ẹtọ ati anfaani to tọ sawọn ti wọn ti fi gbogbo ọjọ aye wọn sin ijọba du wọn. “Ile-ẹjọ yii fidi ẹ mule pe aropọ owo to ju biliọnu meji naira lọ ni olujẹjọ yii ji ko ni koto ọba, to si pin awọn owo naa kaakiri awọn akaunti awuruju to ṣi sile ifowopamọ kan, ọpọ awọn eeyan lo ti ku lai jere oogun oju wọn ti wọn fi sin ijọba fọpọ ọdun latari iwa ọdaran ati ọdaju tọkunrin yii hu,” Adajọ Abang lo sọ bẹẹ.


Nigba ti aṣiri tu, ti wọn yẹ awọn akaunti ikọkọ naa wo, wọn ba obitibiti owo tọkunrin naa ji pamọ ninu wọn, wọn ba miliọnu lọna ọọdunrun naira ninu ọkan (N300 million), miliọnu lọna ẹẹdẹgbẹta naira lo wa ninu omi-in (N500 million), ọkan si tun ni miliọnu kan aabọ ninu (N1.5 million), eyi tọkunrin naa ko le ṣalaye rẹ. Ile-ẹjọ ni owo tijọba ya sọtọ lati san fawọn oṣiṣẹ-fẹyinti lọkunrin yii ji ko, to si tipa bẹẹ fi ẹtọ ati anfaani to tọ sawọn ti wọn ti fi gbogbo ọjọ aye wọn sin ijọba du wọn. “Ile-ẹjọ yii fidi ẹ mule pe aropọ owo to ju biliọnu meji naira lọ ni olujẹjọ yii ji ko ni koto ọba, to si pin awọn owo naa kaakiri awọn akaunti awuruju to ṣi sile ifowopamọ kan, ọpọ awọn eeyan lo ti ku lai jere oogun oju wọn ti wọn fi sin ijọba fọpọ ọdun latari iwa ọdaran ati ọdaju tọkunrin yii hu,” Adajọ Abang lo sọ bẹẹ. Adajọ naa tun sọ pe nigba tawọn ṣiro owo to wa lakaunti ọdaran yii, ati awọn dukia ti aṣiri tu pe o ko jọ laarin asiko to fi wa nipo, wọn ni owo-oṣu ati gbogbo ajẹmọnu to tọ si i ko kaju awọn dukia ati owo naa, bẹẹ lọkunrin naa ko le ṣalaye gidi kan nipa ibi to ti ri aduru owo bẹẹ. Adajọ ni awọn ẹri to wa niwaju ile-ẹjọ ati ẹri latẹnu awọn oṣiṣẹ banki atawọn tọrọ kan ti fidi ẹ mulẹ pe iwa ole, jibiti, iwa ibajẹ ati ikowojẹ ni Maina hu, eyi to lodi sofin ilẹ wa. Wọn lo jẹbi ẹsun keji, ikẹta, ikẹfa, ikeje, ikẹsan-an ati ikẹwaa.


Adajọ naa tun sọ pe nigba tawọn ṣiro owo to wa lakaunti ọdaran yii, ati awọn dukia ti aṣiri tu pe o ko jọ laarin asiko to fi wa nipo, wọn ni owo-oṣu ati gbogbo ajẹmọnu to tọ si i ko kaju awọn dukia ati owo naa, bẹẹ lọkunrin naa ko le ṣalaye gidi kan nipa ibi to ti ri aduru owo bẹẹ. Adajọ ni awọn ẹri to wa niwaju ile-ẹjọ ati ẹri latẹnu awọn oṣiṣẹ banki atawọn tọrọ kan ti fidi ẹ mulẹ pe iwa ole, jibiti, iwa ibajẹ ati ikowojẹ ni Maina hu, eyi to lodi sofin ilẹ wa. Wọn lo jẹbi ẹsun keji, ikẹta, ikẹfa, ikeje, ikẹsan-an ati ikẹwaa. Adajọ tun ni ẹbẹ ti agbẹjọro olujẹjọ naa n bẹ ile-ẹjọ pe ki wọn ṣiju aanu wo onibaara oun tun fidi ẹ mulẹ pe loootọ lọkunrin yii huwa abosi ti wọn fi kan an, lo ba paṣẹ pe ki ọkunrin naa lọọ fi aropọ ẹwọn ọdun mọkanlelọgọta (61) jura, ṣugbọn nitori yoo maa ṣẹwọn naa papọ lẹẹkan naa ni, ọdun mẹjọ pere ni yoo fi faṣọ pempe roko ọba.


Adajọ tun ni ẹbẹ ti agbẹjọro olujẹjọ naa n bẹ ile-ẹjọ pe ki wọn ṣiju aanu wo onibaara oun tun fidi ẹ mulẹ pe loootọ lọkunrin yii huwa abosi ti wọn fi kan an, lo ba paṣẹ pe ki ọkunrin naa lọọ fi aropọ ẹwọn ọdun mọkanlelọgọta (61) jura, ṣugbọn nitori yoo maa ṣẹwọn naa papọ lẹẹkan naa ni, ọdun mẹjọ pere ni yoo fi faṣọ pempe roko ọba.


‘Ki Tinubu gbaju mọ ọrọ oṣelu ipinlẹ Eko, ko jawọ ninu didu ipo aarẹ’

Faith Adebọla “Inira gidi maa wa ni Naijiria lọdun 2022. Ọwọngogo ounjẹ maa gogo si i. Ọrọ-aje ilẹ wa maa tubọ buru si i, koda, o maa takiti ni. Gbajugbaja oloṣelu kan maa fo ṣanlẹ lọdun 2022 yii, o maa dagbere faye. Ẹni to si maa bọ sipo aarẹ ilẹ wa maa ya awọn eeyan lẹnu gidi.” Ẹnu gbajugbaja ajihinrere to tun jẹ olori ijọ INRI Evangelical Spiritual Church nni, Primate Elijah Babatunde Ayọdele, lawọn ọrọ to n bọ silẹ gbi gbi bii yinyin yii ti jade lọjọ Aiku, Sannde, ọsẹ yii. Lasiko to n sọrọ ninu ṣọọṣi INRI rẹ to wa l’Ekoo, Wolii Elijah sọ pe apara lọrọ tawọn oloṣelu kan n sọ pe awọn maa ṣeto agbegbe ibi ti aarẹ ti maa jade wa ni makan-makan loye n kan, o ni ọrọ roteeti ko le ṣiṣẹ, ati pe agbegbe Oke-Ọya tun ni aarẹ ti maa wa lẹyin Buhari. “Ẹ gbagbe nipa roteṣan ipo aarẹ, mo ti sọ tẹlẹ pe agbegbe Ariwa ni aarẹ ti maa jade lẹyin ti Buhari ba ṣetan, tawọn eeyan Guusu o ba siriọsi.


Ẹni to si maa bọ sipo aarẹ ilẹ wa maa ya awọn eeyan lẹnu gidi.” Ẹnu gbajugbaja ajihinrere to tun jẹ olori ijọ INRI Evangelical Spiritual Church nni, Primate Elijah Babatunde Ayọdele, lawọn ọrọ to n bọ silẹ gbi gbi bii yinyin yii ti jade lọjọ Aiku, Sannde, ọsẹ yii. Lasiko to n sọrọ ninu ṣọọṣi INRI rẹ to wa l’Ekoo, Wolii Elijah sọ pe apara lọrọ tawọn oloṣelu kan n sọ pe awọn maa ṣeto agbegbe ibi ti aarẹ ti maa jade wa ni makan-makan loye n kan, o ni ọrọ roteeti ko le ṣiṣẹ, ati pe agbegbe Oke-Ọya tun ni aarẹ ti maa wa lẹyin Buhari. “Ẹ gbagbe nipa roteṣan ipo aarẹ, mo ti sọ tẹlẹ pe agbegbe Ariwa ni aarẹ ti maa jade lẹyin ti Buhari ba ṣetan, tawọn eeyan Guusu o ba siriọsi. Awọn ipinlẹ kan maa dẹnu kọlẹ. Wọn maa gbaṣẹ lọwọ awọn minisita Buhari kan, wọn si maa sọ wọn dẹni yẹyẹ. Ẹ sọ fun Gomina Ṣeyi Makinde tipinlẹ Ọyọ pe ko ma ṣe ba igbakeji ẹ ja, aijẹ bẹẹ, aṣeni maa ṣe’ra ẹ ni, o si le ma rẹni foju jọ lagbo oṣelu mọ.


Awọn ipinlẹ kan maa dẹnu kọlẹ. Wọn maa gbaṣẹ lọwọ awọn minisita Buhari kan, wọn si maa sọ wọn dẹni yẹyẹ. Ẹ sọ fun Gomina Ṣeyi Makinde tipinlẹ Ọyọ pe ko ma ṣe ba igbakeji ẹ ja, aijẹ bẹẹ, aṣeni maa ṣe’ra ẹ ni, o si le ma rẹni foju jọ lagbo oṣelu mọ. L’Ọṣun, afi ki ẹgbẹ oṣelu APC tete yanju lọgbọlọgbọ to n ṣẹlẹ laarin wọn, mi o ti i ri ọmọ oye ẹgbẹ PDP kan to maa fẹyin Oyetọla janlẹ fun saa ẹlẹẹkeji to fẹẹ lọ yii. Ṣugbọn oun naa gbọdọ san ṣokoto ẹ daadaa, tori wọn maa fẹ lati fọ ẹgbẹ oṣelu rẹ si wẹwẹ. Laarin oṣu meji, ti Kayọde Fayẹmi ko ba wa nnkan ṣe si ija aarin ẹgbẹ oṣelu APC nipinlẹ rẹ, o maa padanu ipo gomina sọwọ ẹgbẹ PDP lasiko ibo to n bọ.


L’Ọṣun, afi ki ẹgbẹ oṣelu APC tete yanju lọgbọlọgbọ to n ṣẹlẹ laarin wọn, mi o ti i ri ọmọ oye ẹgbẹ PDP kan to maa fẹyin Oyetọla janlẹ fun saa ẹlẹẹkeji to fẹẹ lọ yii. Ṣugbọn oun naa gbọdọ san ṣokoto ẹ daadaa, tori wọn maa fẹ lati fọ ẹgbẹ oṣelu rẹ si wẹwẹ. Laarin oṣu meji, ti Kayọde Fayẹmi ko ba wa nnkan ṣe si ija aarin ẹgbẹ oṣelu APC nipinlẹ rẹ, o maa padanu ipo gomina sọwọ ẹgbẹ PDP lasiko ibo to n bọ. Gbogbo awọn to n bara wọn ja ninu ẹgbẹ oṣelu PDP l’Ekiti gbọdọ fi igbanu kan ṣoṣo ṣ’ọja laarin ọjọ marundinlaaadọrin sasiko yii, bi wọn ba fẹ ki ẹgbẹ wọn wọle l’Ekiti. Lori ọrọ ipo aarẹ, ki Tinubu gbaju mọ ọrọ oṣelu ipinlẹ Eko ni o, ko jawọ ninu didu ipo aarẹ apapọ. Awọn oloṣelu tuntun maa jade ti wọn ma gbajọba Naijiria.


Gbogbo awọn to n bara wọn ja ninu ẹgbẹ oṣelu PDP l’Ekiti gbọdọ fi igbanu kan ṣoṣo ṣ’ọja laarin ọjọ marundinlaaadọrin sasiko yii, bi wọn ba fẹ ki ẹgbẹ wọn wọle l’Ekiti. Lori ọrọ ipo aarẹ, ki Tinubu gbaju mọ ọrọ oṣelu ipinlẹ Eko ni o, ko jawọ ninu didu ipo aarẹ apapọ. Awọn oloṣelu tuntun maa jade ti wọn ma gbajọba Naijiria. Ẹkọ ko ni i ṣoju mimu fun Abubakar Malami o, o maa koju ipenija gidi.” Bẹẹ ni Wolii Elijah sọ.


Ẹkọ ko ni i ṣoju mimu fun Abubakar Malami o, o maa koju ipenija gidi.” Bẹẹ ni Wolii Elijah sọ.


Iyawo mi ko dana ounjẹ fun mi lati bii ọdun meji sẹyin, o ni nitori mo n mugbo- Adeleke

Adefunkẹ Adebiyi, Abẹokuta Bi ibalopọ ṣe ṣe pataki ninu igbeyawo, bẹẹ naa ni ounjẹ gbigbọ latọdọ iyawo si ọkọ rẹ jẹ dandan. Ai dana ounjẹ iyawo fọkọ rẹ mọ ti mu baale ile kan torukọ ẹ n jẹ Adeleke Mejigbẹdu, gba kootu Ake lọ bayii, l’Abẹokuta, o si ti n beere fun ipinya laarin oun ati iyawo rẹ, Deborah Mejigbẹdu. Nigba ti Ọgbẹni Adeleke n ṣalaye nipa ikọsilẹ to n beere fun naa, o sọ fun kootu lọsẹ to kọja pe ọdun keji ree ti iyawo oun ko ti dana ounjẹ foun mọ, to jẹ niṣe loun n daka jẹ. Lori idi ti iyawo ko fi dana fọkọ rẹ mọ, Adeleke sọ pe “ Ki i ṣe pe o wu mi lati kọ iyawo mi silẹ, obinrin daadaa to duro ti mi lasiko iṣoro ni. Igbo ti mo n mu pẹlu ọti lo ni ki n fi silẹ, ki n ma mu wọn mọ. Mo dẹ ti sọ fun un pe mi o le fi igbo ati ọti silẹ, oun kọ lo maa gba wọn lọwọ mi.


Lori idi ti iyawo ko fi dana fọkọ rẹ mọ, Adeleke sọ pe “ Ki i ṣe pe o wu mi lati kọ iyawo mi silẹ, obinrin daadaa to duro ti mi lasiko iṣoro ni. Igbo ti mo n mu pẹlu ọti lo ni ki n fi silẹ, ki n ma mu wọn mọ. Mo dẹ ti sọ fun un pe mi o le fi igbo ati ọti silẹ, oun kọ lo maa gba wọn lọwọ mi. “Mo sọ fun un pe ko maa ni suuru pẹlu mi, ko yee ba mi ja nitori igbo ati ọti, ṣugbọn ko da mi lohun. “O maa n ba mi ja lori awọn nnkan yẹn gan-an to jẹ ẹru maa n ba mi lati lọ sile ti mo ba ṣiwọ nibi iṣẹ ni. Nitori igbo ati ọti ti mo n mu ni ko ṣe dana ounjẹ fun mi mọ o, ọdun keji ree ti iyawo mi ko ti se ounjẹ fun mi mọ, ko dẹ si idi kankan ju nitori igbo ti mo n mu ati ọti yii naa lọ.


“Mo sọ fun un pe ko maa ni suuru pẹlu mi, ko yee ba mi ja nitori igbo ati ọti, ṣugbọn ko da mi lohun. “O maa n ba mi ja lori awọn nnkan yẹn gan-an to jẹ ẹru maa n ba mi lati lọ sile ti mo ba ṣiwọ nibi iṣẹ ni. Nitori igbo ati ọti ti mo n mu ni ko ṣe dana ounjẹ fun mi mọ o, ọdun keji ree ti iyawo mi ko ti se ounjẹ fun mi mọ, ko dẹ si idi kankan ju nitori igbo ti mo n mu ati ọti yii naa lọ. “ Oluwa mi, ẹ ba mi bẹ ẹ ko ma ba mi ja mọ. Ifẹ aye mi niyẹn, mo fẹran ẹ, ki i ṣe pe mo fẹẹ kọ ọ silẹ bẹẹ yẹn naa, ẹ kan ba mi bẹ ẹ ko yee ba mi ja nitori igbo ati ọti. Ẹ tun ba mi sọ fun un ko maa ṣe suuru diẹdiẹ, oun kọ lo maa ni ki n ma mugbo ati ọti mọ.” Ninu awijare rẹ, Deborah to bimọ mẹrin fọkọ ẹ sọ pe irọ lọkọ oun n pa pe oun ko dana fun un fọdun meji.


“ Oluwa mi, ẹ ba mi bẹ ẹ ko ma ba mi ja mọ. Ifẹ aye mi niyẹn, mo fẹran ẹ, ki i ṣe pe mo fẹẹ kọ ọ silẹ bẹẹ yẹn naa, ẹ kan ba mi bẹ ẹ ko yee ba mi ja nitori igbo ati ọti. Ẹ tun ba mi sọ fun un ko maa ṣe suuru diẹdiẹ, oun kọ lo maa ni ki n ma mugbo ati ọti mọ.” Ninu awijare rẹ, Deborah to bimọ mẹrin fọkọ ẹ sọ pe irọ lọkọ oun n pa pe oun ko dana fun un fọdun meji. O loun maa n se ounjẹ fun un lasiko to yẹ. “Oluwa mi, igbeyawo yii ti su mi, nitori awọn ọmọ mi ni mo ṣi ṣe duro sibẹ ti mi o kọ ọkọ mi yii silẹ. Ṣe ẹ ri ti igbo to n mu yẹn, mi o le fara da a mọ, bẹẹ naa lo dẹ tun n mu ọti, gbogbo ẹ lo ti su mi o. O su mi patapata ni.” Nigba to sọrọ bayii, Aarẹ A.O Abimbọla to gbọ ẹjọ naa sọ pe oun yoo fun awọn mejeeji lasiko diẹ lati yanju ọrọ yii, nitori ohun to ṣee yanju ni.


O loun maa n se ounjẹ fun un lasiko to yẹ. “Oluwa mi, igbeyawo yii ti su mi, nitori awọn ọmọ mi ni mo ṣi ṣe duro sibẹ ti mi o kọ ọkọ mi yii silẹ. Ṣe ẹ ri ti igbo to n mu yẹn, mi o le fara da a mọ, bẹẹ naa lo dẹ tun n mu ọti, gbogbo ẹ lo ti su mi o. O su mi patapata ni.” Nigba to sọrọ bayii, Aarẹ A.O Abimbọla to gbọ ẹjọ naa sọ pe oun yoo fun awọn mejeeji lasiko diẹ lati yanju ọrọ yii, nitori ohun to ṣee yanju ni. Adajọ ni obi awọn mejeeji yoo da si ọrọ yii, yoo si yanju pẹlu ọrọ ajọsọ to fẹẹ waye naa. O sun igbẹjọ si ogunjọ, oṣu kejila, ọdun 2021.


Adajọ ni obi awọn mejeeji yoo da si ọrọ yii, yoo si yanju pẹlu ọrọ ajọsọ to fẹẹ waye naa. O sun igbẹjọ si ogunjọ, oṣu kejila, ọdun 2021.


Sanjọ atiyawo ẹ lu mẹta pa ninu ọmọ ti wọn bi l’Oṣogbo, wọn ju ọkan nu, wọn iṣẹ atoṣi lo fa a

Florence Babaṣọla, Oṣogbo Ileeṣẹ to n ri si ọrọ awọn ọmọde ati obinrin nipinlẹ Ọṣun ti fa ọkunrin kan torukọ rẹ n jẹ Sanjọ le awọn ọlọpaa lọwọ lori ẹsun pe o lu ọmọ rẹ pa. Ninu atẹjade kan ti Akọwe iroyin ileeṣẹ naa, Bọlarinwa Adereti, fi sọwọ si ALAROYE lo ti ṣalaye pe nigba ti Kọmiṣanna awọn, Olubukọla Ọlabọọpo, gbọ si iṣẹlẹ naa lo fa ọkunrin ẹni ọdun mẹtalelogoji naa le ọlọpaa lọwọ. Gẹgẹ bi Ọlabọọpo ṣe sọ, agbegbe Alekuwodo, niluu Oṣogbo, ni ọkunrin naa n gbe pẹlu iyawo rẹ, awọn eeyan agbegbe naa ni wọn si fi iṣẹlẹ ọhun to ileeṣẹ awọn leti. Ninu akọsilẹ Sanjọ lo ti ṣalaye pe ọdun 2008 loun atiyawo oun fẹra awọn, ọmọ marun-un ni wọn si bi. O ni ipo kẹta lọmọ ti oun ṣeesi lu pa yii wa. O sọ siwaju pe “Iyawo mi fi ọmọ yẹn ti mi lọjọ yẹn, bo ṣe bẹrẹ si i sunkun niyẹn, mo rẹ ẹ titi, ṣugbọn ko gbọ, bi ẹmi kan ṣe wọnu mi niyẹn pe ki n lu u pa a. “Ko ti i ju ọmọ oṣu meji lọ nigba naa, bi mo ṣe ṣeesi lu u pa niyẹn.


O ni ipo kẹta lọmọ ti oun ṣeesi lu pa yii wa. O sọ siwaju pe “Iyawo mi fi ọmọ yẹn ti mi lọjọ yẹn, bo ṣe bẹrẹ si i sunkun niyẹn, mo rẹ ẹ titi, ṣugbọn ko gbọ, bi ẹmi kan ṣe wọnu mi niyẹn pe ki n lu u pa a. “Ko ti i ju ọmọ oṣu meji lọ nigba naa, bi mo ṣe ṣeesi lu u pa niyẹn. Inu oko ni emi atiyawo mi lọọ sin in si lọjọ naa.” Ṣugbọn ninu ọrọ iyawo Sanjọ, o ni ọmọ marun-un lawọn bi loootọ, ṣugbọn ẹyọ kan ṣoṣo ti oun n gbe dani lo ṣẹku nitori awọn mẹrin ti ku. Lori ọna ti wọn gba ku, iyawo Sanjọ ṣalaye pe oun ati ọkọ oun gbimọ-pọ lati pa awọn ọmọ meji latari wahala aini ati oṣi to n ba awọn finra, bẹẹ ni awọn gbe ikẹta sọnu si agbegbe Technical School, niluu Oṣogbo, ẹkẹrin si ni ọkọ oun lu pa yẹn. Lẹyin akọsilẹ ọkunrin yii ni wọn fa a le awọn agbofinro lọwọ fun iwadii to jinlẹ lori ọrọ rẹ.


Inu oko ni emi atiyawo mi lọọ sin in si lọjọ naa.” Ṣugbọn ninu ọrọ iyawo Sanjọ, o ni ọmọ marun-un lawọn bi loootọ, ṣugbọn ẹyọ kan ṣoṣo ti oun n gbe dani lo ṣẹku nitori awọn mẹrin ti ku. Lori ọna ti wọn gba ku, iyawo Sanjọ ṣalaye pe oun ati ọkọ oun gbimọ-pọ lati pa awọn ọmọ meji latari wahala aini ati oṣi to n ba awọn finra, bẹẹ ni awọn gbe ikẹta sọnu si agbegbe Technical School, niluu Oṣogbo, ẹkẹrin si ni ọkọ oun lu pa yẹn. Lẹyin akọsilẹ ọkunrin yii ni wọn fa a le awọn agbofinro lọwọ fun iwadii to jinlẹ lori ọrọ rẹ. Ọlabọọpo waa kilọ pe ijọba ipinle Ọṣun ko ni i faaye gba ki ẹnikẹni huwa aitọ si awọn ọmọde ati pe ijiya n duro de ẹnikẹni to ba ṣan aṣọ iru ẹ ṣoro.


Ọlabọọpo waa kilọ pe ijọba ipinle Ọṣun ko ni i faaye gba ki ẹnikẹni huwa aitọ si awọn ọmọde ati pe ijiya n duro de ẹnikẹni to ba ṣan aṣọ iru ẹ ṣoro.


Awọn araalu dana sun mọto ọmọ ‘Yahoo’ to paayan mẹta l’Ondo

Oluṣẹyẹ Iyiade, Akurẹ Eeyan mẹta ni wọn pade iku ojiji, nigba tawọn mi-in tun fara pa ninu ijamba ọkọ to waye loju ọna marosẹ Ademulẹgun, niluu Ondo, lalẹ ọjọ Abamẹta, Satide, ọsẹ to kọja. ALAROYE gbọ latẹnu ẹnikan to wa nibi iṣẹlẹ ọhun pe ijamba ọhun waye laarin awakọ ayọkẹlẹ Toyota Camry kan pẹlu onikẹkẹ Maruwa to n ṣiṣẹ oojọ rẹ lọwọ. O ni ọmọ ‘Yahoo’ kan lawọn fura si pe o wa ọkọ naa, ati pe ere asaju to n sa lo mu ko padanu ijanu ọkọ rẹ to fi lọọ kọ lu kẹkẹ Maruwa to n lọ jẹẹjẹ ẹ loju ọna tirẹ. Loju-ẹsẹ ni onikẹkẹ Maruwa ọhun ati ọkan ninu awọn ero marun-un to gbe ti ku, ti awọn mẹrin yooku si fara pa yannayanna. Loootọ lawọn alaaanu kan sare gbe awọn to fara pa lọ sile-iwosan fun itọju, ṣugbọn wọn ko ti i de ọhun ti ọkan ninu wọn tun fi ku, leyii to mu kawọn eeyan to ba iṣẹlẹ naa rin lọjọ yii jẹ mẹta. Kiakia lọmọ ‘Yahoo’ to kọ lu wọn ti sa lọ, ti awọn ọdọ to wa nibi iṣẹlẹ ọhun naa ko si roo roo lẹẹmeji ti wọn fi dana sun ọkọ rẹ.


Mi o lodi sawọn to lọọ ri Ọṣinbajo, ṣugbọn o nidii temi o fi lọ– Mr. Makaroni

Faith Adebọla, Eko Gbajugbaju adẹrin-in poṣonu ori ẹrọ ayelujara nni, Debọ Adedayọ, tawọn eeyan mọ si Mista Makaroni ti sọ pe ahesọ lọrọ tawọn eeyan n gbe kiri nipa idi toun ko fi pẹlu awọn ẹlẹgbẹ oun to lọọ ṣabẹwo si Igbakeji Aarẹ ilẹ wa, Ọjọgbọn Yẹmi Ọṣinbajo, l’Abuja, lọsẹ to kọja yii, o loun ko lodi si bi wọn ṣe lọ o, ṣugbọn o nidii pataki toun ko fi lọ. Ninu alaye to ṣe nigba to n ba AKEDE AGBAYE sọrọ, Debọ ni lara orirṣiiriṣii ahesọ tawọn eeyan kan n sọ kiri ni pe wọn o fọrọ abẹwo naa to oun leti ni, awọn mi-in si sọ pe wọn fi to oun leti, pe oun tiẹ lọ paapaa, ṣugbọn fọto loun o ba wọn ya, tabi boya nitori oun o ki i ṣalatilẹyin fun ijọba to wa lode yii ni. Debọ waa tanmọlẹ sọrọ naa, o ni ki i ṣe ijọba lo pe awọn alawada wọnyi, o ni ajọ aladaani kan, Nigeria Skits Industry Awards, eyi ti Ọnarebu Bimbọ Daramọla ṣagbatẹru ẹ lo wa nidii rẹ. O ni wọn sọ foun nipa abẹwo naa, ṣugbọn oun kọ lati lọ tori ọwọ oun di fun awọn iṣẹ kan toun n ya lọwọ, ati pe ko sohun tuntun toun fẹẹ sọ funjọba ati awọn alaṣẹ ti wọn o ti i gbọ nipa ẹ tẹlẹ. “Idi ti mi o fi lọ ko le rara, gẹgẹ bii ọmọ orileede yii, inu mi o dun sawọn olori wa wọnyi, mi o si fẹẹ ba wọn da ohunkohun pọ. Ko sohun to buru nibẹ tawọn mi-in ba lero pe nnkan le yipada si daadaa tawọn ba jokoo pọ pẹlu awọn alaṣẹ o, wọn gbiyanju ẹ wo ni, ko dẹ si idi lati ta ko wọn tori ẹ.


O ni wọn sọ foun nipa abẹwo naa, ṣugbọn oun kọ lati lọ tori ọwọ oun di fun awọn iṣẹ kan toun n ya lọwọ, ati pe ko sohun tuntun toun fẹẹ sọ funjọba ati awọn alaṣẹ ti wọn o ti i gbọ nipa ẹ tẹlẹ. “Idi ti mi o fi lọ ko le rara, gẹgẹ bii ọmọ orileede yii, inu mi o dun sawọn olori wa wọnyi, mi o si fẹẹ ba wọn da ohunkohun pọ. Ko sohun to buru nibẹ tawọn mi-in ba lero pe nnkan le yipada si daadaa tawọn ba jokoo pọ pẹlu awọn alaṣẹ o, wọn gbiyanju ẹ wo ni, ko dẹ si idi lati ta ko wọn tori ẹ. ‘‘Ki i ṣe gbogbo awọn to lọ yẹn naa lo jẹ tori owo ni wọn ṣe lọ, mo tiẹ le gba ẹri awọn kan jẹ lara wọn, mi o si ta ko wọn fun lilọ ti wọn lọ, bẹẹ ni mi o fẹ kẹyin ololufẹẹ wọn kọyin si wọn tabi sọrọ si wọn. Ṣugbọn ni temi, gbogbo ohun ti mo fẹ ni mo ti n sọ ninu awọn atẹjade mi, lori ayelujara, ati nibikibi ti mo ba ti lanfaani lati sọrọ. Ko sohun meji to jẹ aniyan mi ju pe ki Naijiria dara lọ, ki irẹjẹ dopin, ki igbaye-gbadun si wa fun tẹru tọmọ, ko ma jẹ ọdọ awọn kan ni nnkan ti maa rọṣọmu.


‘‘Ki i ṣe gbogbo awọn to lọ yẹn naa lo jẹ tori owo ni wọn ṣe lọ, mo tiẹ le gba ẹri awọn kan jẹ lara wọn, mi o si ta ko wọn fun lilọ ti wọn lọ, bẹẹ ni mi o fẹ kẹyin ololufẹẹ wọn kọyin si wọn tabi sọrọ si wọn. Ṣugbọn ni temi, gbogbo ohun ti mo fẹ ni mo ti n sọ ninu awọn atẹjade mi, lori ayelujara, ati nibikibi ti mo ba ti lanfaani lati sọrọ. Ko sohun meji to jẹ aniyan mi ju pe ki Naijiria dara lọ, ki irẹjẹ dopin, ki igbaye-gbadun si wa fun tẹru tọmọ, ko ma jẹ ọdọ awọn kan ni nnkan ti maa rọṣọmu. ‘‘Tawọn oloṣelu ba lawọn fẹẹ ba mi sọrọ, tabi awọn fẹẹ gbe iṣẹ fun mi, mo maa n sọ fun wọn pe ki wọn jẹ ka pade ni gbangba walia, nibi tawọn oniroyin maa wa ni, ti ma a le sọ ero ọkan mi bo ṣe ri lara mi, ki i ṣe ni kọlọfin. Ṣebi gbangba ni wọn ti maa n waa ba wa ti wọn ba fẹẹ polongo ibo, ti wọn maa maa tẹwọ si wa, wọn aa jẹ akara pẹlu wa nigba yẹn, ki lo waa de ti wọn maa ni ka waa ba awọn nibi kan ni, emi o ṣe iru ẹ. ‘‘Mi o sọ pe ẹni pipe ni mi o, mi o si sọ pe mo daa ju awọn ẹlẹgbẹ mi lọ, ẹ le ro pe ọmọ lile ni mi loootọ, bẹẹ ni, ṣugbọn ki Naijiria ti daa fun mẹkunnu lemi n ja fun, mo si n lo ẹnu mi, ohun mi, ati ẹbun t’Ọlọrun fun mi lati ja fun un, bo tilẹ jẹ pe atako ni wọn fi n san an pada, niṣe nijọba fiya jẹ mi tori ẹ, ṣugbọn mi o wọri.” Ọpọ awuyewuye lo ti n lọ lori atẹ ayelujara lori abẹwọ tawọn adẹrin-in poṣonu naa ṣe sọdọ Aarẹ, eyi to mu ki Debọ ṣalaye ara ẹ, ọpọ eeyan bẹnu atẹ lu awọn to lọọ ṣabẹwo ọhun, ti wọn si n gboṣuba ‘kare lae’ fun Mista Makaroni ti ko dara-pọ mọ wọn, bo tilẹ jẹ pe awọn eeyan naa ti n ṣalaye ara wọn fawọn ololufẹ wọn pe ki i ṣe ojuure tabi owo lawọn ba lọ.


‘‘Tawọn oloṣelu ba lawọn fẹẹ ba mi sọrọ, tabi awọn fẹẹ gbe iṣẹ fun mi, mo maa n sọ fun wọn pe ki wọn jẹ ka pade ni gbangba walia, nibi tawọn oniroyin maa wa ni, ti ma a le sọ ero ọkan mi bo ṣe ri lara mi, ki i ṣe ni kọlọfin. Ṣebi gbangba ni wọn ti maa n waa ba wa ti wọn ba fẹẹ polongo ibo, ti wọn maa maa tẹwọ si wa, wọn aa jẹ akara pẹlu wa nigba yẹn, ki lo waa de ti wọn maa ni ka waa ba awọn nibi kan ni, emi o ṣe iru ẹ. ‘‘Mi o sọ pe ẹni pipe ni mi o, mi o si sọ pe mo daa ju awọn ẹlẹgbẹ mi lọ, ẹ le ro pe ọmọ lile ni mi loootọ, bẹẹ ni, ṣugbọn ki Naijiria ti daa fun mẹkunnu lemi n ja fun, mo si n lo ẹnu mi, ohun mi, ati ẹbun t’Ọlọrun fun mi lati ja fun un, bo tilẹ jẹ pe atako ni wọn fi n san an pada, niṣe nijọba fiya jẹ mi tori ẹ, ṣugbọn mi o wọri.” Ọpọ awuyewuye lo ti n lọ lori atẹ ayelujara lori abẹwọ tawọn adẹrin-in poṣonu naa ṣe sọdọ Aarẹ, eyi to mu ki Debọ ṣalaye ara ẹ, ọpọ eeyan bẹnu atẹ lu awọn to lọọ ṣabẹwo ọhun, ti wọn si n gboṣuba ‘kare lae’ fun Mista Makaroni ti ko dara-pọ mọ wọn, bo tilẹ jẹ pe awọn eeyan naa ti n ṣalaye ara wọn fawọn ololufẹ wọn pe ki i ṣe ojuure tabi owo lawọn ba lọ. Lara awọn to ṣabẹwo naa ni Ayọ Ajewọle (Wolii Agba), Adeyẹmi Ẹlẹṣọ, Adebamiro Adeyanju (Mr. Hyenana), Maryam Apaokagi (Taaooma) ati Josh Alfred (Josh2funny).


Lara awọn to ṣabẹwo naa ni Ayọ Ajewọle (Wolii Agba), Adeyẹmi Ẹlẹṣọ, Adebamiro Adeyanju (Mr. Hyenana), Maryam Apaokagi (Taaooma) ati Josh Alfred (Josh2funny).


Ẹgbẹ awọn dokita fopin si iyanṣẹlodi wọn ni Kwara

Ibrahim Alagunmu, Ilọrin Alaga ẹgbẹ awọn dokita ati agbẹbi nilẹ yii, ẹka ti ipinlẹ Kwara, Dokita Saka Agboola, ti kede pe awọn ti fopin si iyanṣẹlodi ọnikilọ ọlọjọ meje ti ẹgbẹ naa ti kede rẹ lọjọ Aje, Mọnde, ọṣẹ yii. Ọjọ Abamẹta, Satide, opin ọsẹ yii, ni alaga ọhun kede pe ẹgbẹ naa ti ṣẹwe-le iyanṣẹlodi naa, bẹrẹ lati aago mẹfa irọlẹ ọjọ Abamẹta, Satide, opin ọsẹ to kọja, lẹyin ipade pajawiri kan ti ẹgbẹ naa ṣe pẹlu awọn ọmọ ẹgbẹ. Tẹ o ba gbagbe, ọjọ Aje, Mọnde, ọṣẹ yii, ni ẹgbẹ awọn dokita lawọn ileewosan ijọba nipinlẹ Kwara gun le iyanṣẹlodi ọlọjọ meje lati fi kilọ fun ijọba lori amojuto igbaye-gbadun wọn. Dokita Agboola ni awọn pinnu lati fopin si iyanṣẹlodi ọhun lẹyin ifikunlukun pẹlu ijọba. Bakan naa lo ki awọn alaisan ku afarada inira ti wọn dojukọ lasiko iyanṣẹlodi naa.


Ijamba mọto paayan mẹta l’Olowotẹdo

Adefunkẹ Adebiyi, Abẹokuta Ni nnkan bii aago mẹrin irọlẹ kọja iṣẹju meje, ọjọ Abamẹta, Satide, ọjọ kẹfa, oṣu kọkanla yii, ni ijamba mọto kan waye l’Olowotẹdo, loju ọna marosẹ Eko s’Ibadan, eeyan mẹta si doloogbe loju ẹsẹ. Awọn tiṣẹlẹ naa ṣoju wọn ṣalaye, pe ọkọ Toyota Camry kan ti ko ni nọmba idanimọ lo da wahala naa silẹ. Wọn ni mọto ọhun lo fẹẹ sare ya tirela to ko igo ofifo ọti silẹ, nibi to si ti n fagidi ṣe bẹẹ ni dẹrẹba to wa tirela naa ti padanu ijanu ọkọ, bi tirela ṣe lọọ kọ lu Sienna to wa niwaju ẹ niyẹn, o si paayan mẹta ninu awọn marun-un to wa ninu ọkọ naa. Alukoro TRACE, Babatunde Akinbiyi, naa fidi eyi mulẹ. O ṣalaye pe awọn meji kan naa fara pa, awọn mẹta si ku loju-ẹsẹ. Mọto Camry to da ijamba ọhun silẹ ko duro gẹgẹ bi Alukoro ṣe wi, niṣe lo sa lọ raurau ti ẹnikẹni ko ri i mu, bẹẹ ko ni nọmba ti wọn le fi tọpasẹ rẹ.


Ijamba mọto paayan mẹta l’Olowotẹdo

Alukoro TRACE, Babatunde Akinbiyi, naa fidi eyi mulẹ. O ṣalaye pe awọn meji kan naa fara pa, awọn mẹta si ku loju-ẹsẹ. Mọto Camry to da ijamba ọhun silẹ ko duro gẹgẹ bi Alukoro ṣe wi, niṣe lo sa lọ raurau ti ẹnikẹni ko ri i mu, bẹẹ ko ni nọmba ti wọn le fi tọpasẹ rẹ. Ni ti Sienna teeyan ku ninu rẹ yii, nọmba tiẹ ni SHS 31 XH. Tirela to kọ lu u ni nọmba tiẹ jẹ AKD 361 XY. Teṣan ọlọpaa Ridiimu ni wọn ko awọn mejeeji lọ.


Ijamba mọto paayan mẹta l’Olowotẹdo

Ni ti Sienna teeyan ku ninu rẹ yii, nọmba tiẹ ni SHS 31 XH. Tirela to kọ lu u ni nọmba tiẹ jẹ AKD 361 XY. Teṣan ọlọpaa Ridiimu ni wọn ko awọn mejeeji lọ. Nigba to n ba ẹbi awọn to padanu ẹmi wọn yii kẹdun, Akinbiyi sọ pe ile igbokuu-si aladaani kan to wa ni Ṣagamu loku awọn eeyan wọn wa, awọn si ko awọn to fara pa lọ sileewosan Famobis, to wa ni Lotto. Bakan naa lo kilọ fawọn awakọ ti wọn n fi tiwọn ko ba ara yooku yii, o ni ki wọn ṣọ ọ ṣe loju popo.


Ijamba mọto paayan mẹta l’Olowotẹdo

Nigba to n ba ẹbi awọn to padanu ẹmi wọn yii kẹdun, Akinbiyi sọ pe ile igbokuu-si aladaani kan to wa ni Ṣagamu loku awọn eeyan wọn wa, awọn si ko awọn to fara pa lọ sileewosan Famobis, to wa ni Lotto. Bakan naa lo kilọ fawọn awakọ ti wọn n fi tiwọn ko ba ara yooku yii, o ni ki wọn ṣọ ọ ṣe loju popo.


Nitori ipo Aralepo ti Isikan, Deji gbe ijọba ipinlẹ Ondo lọ sile-ẹjọ

Oluṣẹyẹ Iyiade, Akurẹ Deji tilu Akurẹ, Ọba Aladeyoyinbo Aladelusi, ti pe ijọba ipinlẹ Ondo lẹjọ lori ọrọ Ọba Aralepo ti Isikan ti wọn ṣẹṣẹ fi jẹ laipẹ yii. Lati bii ọsẹ kan sẹyin ni awuyewuye ti n waye lori ẹni to yẹ ki wọn fi jẹ oye Aralepo Isikan to jẹ agbegbe kan laarin igboro Akurẹ. Bi Deji ṣe kede yiyan Ọmọọba Adeyẹye Henry Gbenga gẹgẹ bii ọba tuntun lawọn ijoye kan n’Isikan naa tun ko ara wọn jọ lati dibo yan ẹlomin-in, iyẹn Ọmọọba Olugbenga Ojo. Bo tilẹ jẹ pe awọn mejeeji ni wọn ṣi n leri pe awọn gan-an loye ọhun tọ si, sibẹ, o da bii pe awọn ilu ati ijọba fẹẹ fara mọ Ọmọọba Ojo tawọn eeyan ilu naa dibo yan ju ẹni ti Deji fẹẹ fa kalẹ lọ. Gbogbo eyi ni Ọba Aladetoyinbo atawọn Oloye giga Akurẹ ro papọ ti wọn fi gbe Gomina Rotimi Akeredolu, Kọmiṣanna feto idajọ, Amofin Charles Titiloye, atawọn mẹfa mi-in lọ sile-ẹjọ. Ẹbẹ Deji ni pe kile-ẹjọ ka awọn olujẹjọ naa lọwọ ko lati ma ṣe lọwọ ninu fífi ẹnikẹni joye Iralepo Isikan niwọn igba ti ẹjọ kan si n lọ lọwọ nile-ẹjọ lori rẹ.


Bo tilẹ jẹ pe awọn mejeeji ni wọn ṣi n leri pe awọn gan-an loye ọhun tọ si, sibẹ, o da bii pe awọn ilu ati ijọba fẹẹ fara mọ Ọmọọba Ojo tawọn eeyan ilu naa dibo yan ju ẹni ti Deji fẹẹ fa kalẹ lọ. Gbogbo eyi ni Ọba Aladetoyinbo atawọn Oloye giga Akurẹ ro papọ ti wọn fi gbe Gomina Rotimi Akeredolu, Kọmiṣanna feto idajọ, Amofin Charles Titiloye, atawọn mẹfa mi-in lọ sile-ẹjọ. Ẹbẹ Deji ni pe kile-ẹjọ ka awọn olujẹjọ naa lọwọ ko lati ma ṣe lọwọ ninu fífi ẹnikẹni joye Iralepo Isikan niwọn igba ti ẹjọ kan si n lọ lọwọ nile-ẹjọ lori rẹ. Igbẹjọ yii la gbọ pe yoo maa tẹsiwaju lọjọ kẹẹẹdogun, oṣu kọkanla, ọdun ta a wa yii. Nigba to n sọrọ lori igbesẹ ọhun, Aralepo ti wọn dibo yan, Ọmọọba Oluwagbenga Ojo, juwe ẹjọ ti wọn pe naa bii eyi ti ko lẹsẹ nilẹ nitori pe afọju ati aditi gan-an mọ pe wọn ti fọba tuntun jẹ gẹgẹ bii Isikan. O ni awọn Uharẹfa lo dibo to gbe oun de ipo gẹgẹ bii ọba, ni ibamu pẹlu aṣa ati iṣe ilu Isikan, ti awọn aṣoju lati ijọba ibilẹ Guusu Akurẹ si wa nikalẹ lati bojuto eto naa.


Igbẹjọ yii la gbọ pe yoo maa tẹsiwaju lọjọ kẹẹẹdogun, oṣu kọkanla, ọdun ta a wa yii. Nigba to n sọrọ lori igbesẹ ọhun, Aralepo ti wọn dibo yan, Ọmọọba Oluwagbenga Ojo, juwe ẹjọ ti wọn pe naa bii eyi ti ko lẹsẹ nilẹ nitori pe afọju ati aditi gan-an mọ pe wọn ti fọba tuntun jẹ gẹgẹ bii Isikan. O ni awọn Uharẹfa lo dibo to gbe oun de ipo gẹgẹ bii ọba, ni ibamu pẹlu aṣa ati iṣe ilu Isikan, ti awọn aṣoju lati ijọba ibilẹ Guusu Akurẹ si wa nikalẹ lati bojuto eto naa. O ni ofo ọjọ keji ọja ni ẹjọ ti Deji atawọn oloye rẹ ṣẹṣẹ n pe lẹyin tawọn Uharẹfa ti pari gbogbo etutu to yẹ ki wọn ṣe fun ọba tuntun to gori oye, ti ọba naa si ti ko wọ aafin lati bẹrẹ ojuṣe rẹ lori ilu to jọba le lori.


O ni ofo ọjọ keji ọja ni ẹjọ ti Deji atawọn oloye rẹ ṣẹṣẹ n pe lẹyin tawọn Uharẹfa ti pari gbogbo etutu to yẹ ki wọn ṣe fun ọba tuntun to gori oye, ti ọba naa si ti ko wọ aafin lati bẹrẹ ojuṣe rẹ lori ilu to jọba le lori.


Yatọ si ti ọmọ Princess, ẹsun ifipabanilopọ mi-in tun n duro de Baba Ijẹṣa – Ileeṣẹ ọlọpaa

Faith Adebọla, Eko Ileeṣẹ ọlọpaa ilẹ wa ti sọ fun gbajugbaja adẹrin-in poṣonu oṣere tiata ilẹ wa nni, Ọlanrewaju James Omiyinka, tawọn eeyan mọ si Baba Ijẹṣa pe ko tete maa gbaradi fun ẹsun ifipabanilopọ mi-in, yatọ seyii to n jẹjọ rẹ lọwọ, wọn lawọn maa too wọ ọ lọ sile-ẹjọ laipẹ. ASP Wahab Kareem lo sọrọ yii lọjọ Ẹti, Furaidee, yii, nile-ẹjọ kan to n gbọ ẹsun akanṣe ati iwa iṣẹkuṣe, eyi to fikalẹ siluu Ikẹja, nipinlẹ Eko. Kareem lo ṣoju fun ileeṣẹ ọlọpaa Eko gẹgẹ bii ẹlẹrii ta ko olujẹjọ naa, Baba Ijẹṣa lo n jẹ ẹjọ lọwọ lori ẹsun pe o fipa ba ọmọọdun mẹrinla kan laṣepọ lẹẹmeji, akọkọ, nigba tọmọ naa wa lọmọọdun meje, ati nigba to di ọmọọdun mẹrinla, ko too di pe wọn ri i mu. Lasiko to n ṣalaye abọ iwadii tawọn ọlọpaa ọtẹlẹmuyẹ ṣe lori ẹjọ yii nigba ti Baba Ijẹṣa fi kọkọ wa lakata wọn ni Panti, Yaba, Kazeem ni ọmọbinrin mi-in toun forukọ bo laṣiiri tun yọju lasiko naa to fẹsun kan afurasi ọdaran yii pe o fipa ṣe ‘kinni’ foun nigba toun wa lọmọọdun mejila. “A fọrọ wa ọmọbinrin naa ati Baba Ijẹṣa lẹnu wo, ọmọbinrin naa si ko o loju, ṣugbọn afurasi ọdaran yii sẹ kanlẹ, o loun kọ. ‘‘Ọmọ ọhun ṣalaye pe adugbo Agah, lagbegbe Ikorodu, niṣẹlẹ naa ti waye, a si tẹle ọmọ naa ati Baba Ijẹṣa lọ si ile ti wọn sọ, lanlọọdu ile ọhun, Alaaji Jameel, si fidi ẹ mulẹ pe ile oun ni Baba Ijẹṣa n gbe lasiko naa, o naka si yara ẹ, ṣugbọn Baba Ijẹṣa ni wọn purọ mọ oun ni.” Kareem ni Baba Ijẹṣa ṣi maa jẹjọ lori ọrọ yii.


Lasiko to n ṣalaye abọ iwadii tawọn ọlọpaa ọtẹlẹmuyẹ ṣe lori ẹjọ yii nigba ti Baba Ijẹṣa fi kọkọ wa lakata wọn ni Panti, Yaba, Kazeem ni ọmọbinrin mi-in toun forukọ bo laṣiiri tun yọju lasiko naa to fẹsun kan afurasi ọdaran yii pe o fipa ṣe ‘kinni’ foun nigba toun wa lọmọọdun mejila. “A fọrọ wa ọmọbinrin naa ati Baba Ijẹṣa lẹnu wo, ọmọbinrin naa si ko o loju, ṣugbọn afurasi ọdaran yii sẹ kanlẹ, o loun kọ. ‘‘Ọmọ ọhun ṣalaye pe adugbo Agah, lagbegbe Ikorodu, niṣẹlẹ naa ti waye, a si tẹle ọmọ naa ati Baba Ijẹṣa lọ si ile ti wọn sọ, lanlọọdu ile ọhun, Alaaji Jameel, si fidi ẹ mulẹ pe ile oun ni Baba Ijẹṣa n gbe lasiko naa, o naka si yara ẹ, ṣugbọn Baba Ijẹṣa ni wọn purọ mọ oun ni.” Kareem ni Baba Ijẹṣa ṣi maa jẹjọ lori ọrọ yii. Bakan naa lo ṣafihan fidio kan ti wọn fi gba ọrọ ti Baba Ijẹṣa sọ lọdọ awọn ọlọpaa silẹ fun Adajọ Oluwatoyin Taiwo. Ninu fidio naa ni afurasi ọdaran yii ti sọ pe: “Mo halẹ mọ ọn loootọ, mo fọwọ kan an, mo di i lọwọ mu, mo si pọn ika ẹ la.” Kareem ni oun nileeṣẹ ọlọpaa ni koun bojuto ẹsun ti wọn fi kan Baba Ijẹṣa yii latari bi olufisun rẹ, Damilọla Adekọya, tawọn eeyan mọ si Princess, ṣe ṣaroye pe ẹnikan wa lara awọn to n gbọ ẹsun yii to jẹ ọrẹ timọtimọ fun Baba Ijẹṣa. Adajọ ti sun igbẹjọ to kan si ọjọ kejila, oṣu kọkanla, ọdun yii.


Bakan naa lo ṣafihan fidio kan ti wọn fi gba ọrọ ti Baba Ijẹṣa sọ lọdọ awọn ọlọpaa silẹ fun Adajọ Oluwatoyin Taiwo. Ninu fidio naa ni afurasi ọdaran yii ti sọ pe: “Mo halẹ mọ ọn loootọ, mo fọwọ kan an, mo di i lọwọ mu, mo si pọn ika ẹ la.” Kareem ni oun nileeṣẹ ọlọpaa ni koun bojuto ẹsun ti wọn fi kan Baba Ijẹṣa yii latari bi olufisun rẹ, Damilọla Adekọya, tawọn eeyan mọ si Princess, ṣe ṣaroye pe ẹnikan wa lara awọn to n gbọ ẹsun yii to jẹ ọrẹ timọtimọ fun Baba Ijẹṣa. Adajọ ti sun igbẹjọ to kan si ọjọ kejila, oṣu kọkanla, ọdun yii.


Obinrin kan pẹlu mọto rẹ ko sinu odo Ọṣun l’Oṣogbo

Florence Babaṣọla, Oṣogbo Titi di asiko ti a n kọ iroyin yii, wọn ko ti i ri mọto Toyota Camry kan to ko sinu odo Ọṣun to wa lagbegbe Gbodofọn, niluu Oṣogbo, yọ. Amọ sa, ori ko obinrin kan to wa mọto naa yọ nitori bo ṣe ko sinu ẹ ni awọn ti wọn mọ odo o wẹ lagbegbe naa bẹ somi, ti wọn si lọọ fa a yọ ninu mọto nisalẹ odo. Agbegbe Ogo-Oluwa la gbọ pe obinrin naa ti n bọ ni nnkan bii aago mejila ọsan ku iṣẹju mẹwaa lọjọ Abamẹta, Satide. Awọn ti wọn wa leti odo sọ pe ṣọọbu mẹkaniiki kan lo ti n bọ. Bo ṣe ku diẹ ko de ori biriiji odo naa la gbọ pe o sọ ijanu ọkọ rẹ nu, gbogbo awọn ti wọn n kọja lọ lagbegbe ọhun ni wọn n sa kabakaba ko too di pe o lọọ ko sinu odo. Nigba to n sọrọ lori iṣẹlẹ naa, Alukoro fun ajọ panapana nipinlẹ Ọṣun, Ibrahim Adekunle, sọ pe obinrin to wa mọto naa ko fara pa, ati pe o ti wa nileewosan kan fun ayẹwo to tọ bayii.


Awọn ti wọn wa leti odo sọ pe ṣọọbu mẹkaniiki kan lo ti n bọ. Bo ṣe ku diẹ ko de ori biriiji odo naa la gbọ pe o sọ ijanu ọkọ rẹ nu, gbogbo awọn ti wọn n kọja lọ lagbegbe ọhun ni wọn n sa kabakaba ko too di pe o lọọ ko sinu odo. Nigba to n sọrọ lori iṣẹlẹ naa, Alukoro fun ajọ panapana nipinlẹ Ọṣun, Ibrahim Adekunle, sọ pe obinrin to wa mọto naa ko fara pa, ati pe o ti wa nileewosan kan fun ayẹwo to tọ bayii. Adekunle ni igbiyanju ti n lọ lọwọ lati yọ mọto rẹ ninu odo bo tilẹ jẹ pe omi pọ nibẹ bayii latari ojo to n fi gbogbo igba rọ.


Adekunle ni igbiyanju ti n lọ lọwọ lati yọ mọto rẹ ninu odo bo tilẹ jẹ pe omi pọ nibẹ bayii latari ojo to n fi gbogbo igba rọ.


Lẹyin ọdun mẹta ti Adeyẹmi ti lu jibiti lawọn ọlọpaa gba a mu l’Oṣogbo

Florence Babaṣọla, Oṣogbo Ọwọ ọlọpaa ti ba ọkunrin ẹni ọdun mẹtadinlaaadọta kan, Adeyẹmi Adeọla, lori ẹsun pe o lu ẹnikan ni jibiti ẹgbẹrun lọna ọtalelọọọdunrun naira o din mẹwaa (#350,000) Kọmiṣanna ọlọpaa nipinlẹ Ọṣun, Ọlawale Ọlọkọde, sọ lasiko to n ṣafihan Adeyẹmi niluu Oṣogbo pe lati oṣu kẹsan-an, ọdun 2019, ni afurasi ti huwa naa. Ọlọkọde ṣalaye pe ṣe ni Adeyẹmi gba owo naa lọwọ ẹnikan lati fi ba ọmọ rẹ wa ọna si ile-ẹkọ giga ati lati san awọn owo kekeke mi-in to nilo lati san to ba ti wọ ile-ẹkọ. Ṣugbọn latigba naa ni wọn ko ti gburoo afurasi naa mọ. Nigba to su ẹni naa lo kọwe ẹsun lọ sọdọ awọn ọlọpaa lati ba a fi pampẹ ọba gbe e nibikibi to ba wọle si. Bayii lawọn agbofinro bẹrẹ iwadii to lagbara lori Adeyẹmi titi ti wọn fi mọ ibi to sa lọ, ti wọn si lọọ gbe e nibẹ, ko si pẹ rara to fi jẹwọ pe loootọ loun gba owo naa. Ọlọkọde sọ pe bi awọn ba ti pari gbogbo iwadii to yẹ lori ọrọ rẹ ni yoo foju bale-ẹjọ lati le jẹ ẹkọ fun awọn ti wọn tun ni iru ero bẹẹ lọkan.


Nitori pe ọrẹbinrin mi n gbe ‘kinni’ rẹ sa fun mi lemi atawọn ọrẹ mi ṣe fipa ba a lo pọ-Ismaila

Florence Babaṣọla, Oṣogbo Ismaila Raheem, ẹni ọdun mejilelogun, ti sọ pe nitori ọrọ alufansa ti ọrẹbinrin oun maa n sọ si oun lo fa a ti oun fi pinnu lati fipa ba a lo pọ. Lasiko ti Kọmiṣanna ọlọpaa l’Ọṣun, Ọlawale Ọlọkọde, n ṣafihan Ismaila atawọn ọrẹ rẹ meji; Ẹriayọ Fọlọrunṣọ, ẹni ọdun mọkanlelogun ati Akintọla Ṣangokunle toun naa jẹ ẹni ọdun mọkanlelogun, ni Ismaila sọ pe oun ti huwa naa tan ki oju oun to walẹ. Ṣaaju ni Ọlọkọde ti sọ pe adigunjale ati ọmọ ẹgbẹ okunkun lawọn afurasi mẹtẹẹta naa, ati pe ọjọ ti pẹ ti wọn ti n yọ awọn eeyan agbegbe Oke-Baalẹ, niluu Oṣogbo, lẹnu. Kọmiṣanna fi kun ọrọ rẹ pe papanbari iwa awọn afurasi naa ni bi ọkan lara wọn, Ismaila, ṣe ko awọn ọrẹ rẹ mejeeji lọ si agbegbe Kajọla, niluu Oṣogbo, lọjọ kẹtadinlogun, oṣu kẹwaa, ọdun yii, ti wọn si lọọ fipa ba ọmọbinrin kan sun lẹyin ti wọn gba foonu ati owo lọwọ rẹ. Ṣugbọn nigba to n sọ tẹnu rẹ, Ismaila, ẹni ti inagijẹ rẹ n jẹ Agogo, sọ pe ọrẹbinrin oun ni ọmọ naa, ati pe o ti to oṣu mẹfa ti awọn ti n ba aniyan ifẹ bọ, ti ko si faaye gba ki oun fi ọwọ kan an rara. “Agunmu ni mo n ta niluu Oṣogbo, o si ti to oṣu mẹfa ti emi ati ọmọbinrin yẹn ti n fẹra wa.


Kọmiṣanna fi kun ọrọ rẹ pe papanbari iwa awọn afurasi naa ni bi ọkan lara wọn, Ismaila, ṣe ko awọn ọrẹ rẹ mejeeji lọ si agbegbe Kajọla, niluu Oṣogbo, lọjọ kẹtadinlogun, oṣu kẹwaa, ọdun yii, ti wọn si lọọ fipa ba ọmọbinrin kan sun lẹyin ti wọn gba foonu ati owo lọwọ rẹ. Ṣugbọn nigba to n sọ tẹnu rẹ, Ismaila, ẹni ti inagijẹ rẹ n jẹ Agogo, sọ pe ọrẹbinrin oun ni ọmọ naa, ati pe o ti to oṣu mẹfa ti awọn ti n ba aniyan ifẹ bọ, ti ko si faaye gba ki oun fi ọwọ kan an rara. “Agunmu ni mo n ta niluu Oṣogbo, o si ti to oṣu mẹfa ti emi ati ọmọbinrin yẹn ti n fẹra wa. Mo maa n fun un lowo loorekoore, n ko si le sọ pato apapọ iye owo ti mo ti fun un. ‘‘Ṣugbọn pẹlu bi mo ṣe n fun un lowo to, ti mo ba ni ka jọ ṣere oge, o maa ni oun ko ṣe. ‘‘Nigba ti mo pe e titi lo sọ fun mi lọjọ kan pe mo kere si ẹni ti oun le fẹ.


Mo maa n fun un lowo loorekoore, n ko si le sọ pato apapọ iye owo ti mo ti fun un. ‘‘Ṣugbọn pẹlu bi mo ṣe n fun un lowo to, ti mo ba ni ka jọ ṣere oge, o maa ni oun ko ṣe. ‘‘Nigba ti mo pe e titi lo sọ fun mi lọjọ kan pe mo kere si ẹni ti oun le fẹ. Eyi lo fa a ti emi ati ọrẹ mi fi wa a lọ. Emi ni mo lọ sile rẹ, mo ba ọmọkunrin kan nibẹ, mo si pe ọrẹbinrin mi yii jade, mo ni mo fẹẹ ri i. Bo ṣe jade si mi ni mo tan an lọ si kọrọ kan, mo si fipa ba a lo pọ. Lẹyin ti mo ṣetan lọrẹ mi naa tun ba a sun.


Eyi lo fa a ti emi ati ọrẹ mi fi wa a lọ. Emi ni mo lọ sile rẹ, mo ba ọmọkunrin kan nibẹ, mo si pe ọrẹbinrin mi yii jade, mo ni mo fẹẹ ri i. Bo ṣe jade si mi ni mo tan an lọ si kọrọ kan, mo si fipa ba a lo pọ. Lẹyin ti mo ṣetan lọrẹ mi naa tun ba a sun. ‘‘Nigba to ya, mo wa a lọ sile, mo si bẹ ẹ pe ko ma binu, pe nitori igbo ti mo ti mu ki n too wa sọdọ rẹ ni. Mo ni ko jọwọ dariji mi. Mo si sọ ibi ti mo wa to ba fẹẹ ri mi fun un.


‘‘Nigba to ya, mo wa a lọ sile, mo si bẹ ẹ pe ko ma binu, pe nitori igbo ti mo ti mu ki n too wa sọdọ rẹ ni. Mo ni ko jọwọ dariji mi. Mo si sọ ibi ti mo wa to ba fẹẹ ri mi fun un. ‘‘Emi o mọ pe o ti lọọ fẹjọ mi sun lagọọ ọlọpaa, oun naa lo si mu awọn ọlọpaa wa si ibi ti mo wa ti wọn fi mu mi.’’


‘‘Emi o mọ pe o ti lọọ fẹjọ mi sun lagọọ ọlọpaa, oun naa lo si mu awọn ọlọpaa wa si ibi ti mo wa ti wọn fi mu mi.’’


Nitori ọga UNIOSUN to fẹyinti, awọn oṣiṣẹ din akara, wọn lawọn rẹyin ọta

Florence Babaṣọla, Oṣogbo Afi bii ere ori itage lo ri ninu ọgba Fasiti ipinlẹ Ọṣun (Osun State University) to wa niluu Oṣogbo, lọsan-an ọjọ Ẹti, Furaidee, ọsẹ to kọja yii, nigba ti awọn oṣiṣẹ ile-ẹkọ naa fọn sita, ti wọn si n yọ pe ọga awọn tẹlẹ, Ọjọgbọn Labọ Popoọla, fẹyinti. Lati ẹnu ọna ọfiisi ọga naa ni wọn ti gbalẹ titi de geeti ile-ẹkọ ọhun, pẹlu orin apara ati orin ẹgan, wọn ni Ọlọrun ti ba awọn le ‘ajẹgaba lori ẹni’ lọ. Ọdun marun-un ni Popoọla lo ni UNIOSUN, ṣugbọn ko si irẹpọ kankan laarin oun atawọn oṣiṣẹ rara, koda, wọn gbe ara wọn dele-ẹjọ, eleyii ti ko ṣẹlẹ nibẹ ri. Oniruuru akọle lawọn oṣiṣẹ naa gbe lọwọ, wọn n kọrin, wọn n jo, bẹẹ ni awọn kan jokoo sidii akara ti wọn n din in, ti wọn si n sọ pe awọn j’akara lati rẹyin ọta awọn. Awọn oṣiṣẹ naa ni wọn wa labẹ Non-academic Staff Union of Educational and Associated Institutions (NASU), Senior Staff Association of Nigerian Universities (SSANU) ati National Association of Academic Technologists (NAAT). Ohun ti gbogbo wọn n tẹnumọ ni pe asiko inira patapata gbaa ni asiko Popoọla, eyi to kun fun fifi ọwọ ọla gba ni loju, iwa ibajẹ, jẹgudujẹra, aṣilo ipo atawọn nnkan mi in.


Oniruuru akọle lawọn oṣiṣẹ naa gbe lọwọ, wọn n kọrin, wọn n jo, bẹẹ ni awọn kan jokoo sidii akara ti wọn n din in, ti wọn si n sọ pe awọn j’akara lati rẹyin ọta awọn. Awọn oṣiṣẹ naa ni wọn wa labẹ Non-academic Staff Union of Educational and Associated Institutions (NASU), Senior Staff Association of Nigerian Universities (SSANU) ati National Association of Academic Technologists (NAAT). Ohun ti gbogbo wọn n tẹnumọ ni pe asiko inira patapata gbaa ni asiko Popoọla, eyi to kun fun fifi ọwọ ọla gba ni loju, iwa ibajẹ, jẹgudujẹra, aṣilo ipo atawọn nnkan mi in. Wọn gbe akọle nla kan si ara ọfiisi ti awọn alakooso ile-ẹkọ naa ti maa n ṣepade (Senate Building) nibẹ ni wọn si kọ ọ si pe “Pẹlu ọkan ọpẹ si Ọlọrun, gbogbo awa oṣiṣẹ Fasiti Ọṣun ṣajọyọ lilọ apọnniloju, Ọjọgbọn Labọ Popoọla. “Lara awọn nnkan ti a oo maa ranti rẹ si ni irọ pipa, ifipa-mu-ni-sin, aṣilo agbara, igberaga, oogun ṣiṣe, tinu mi ni n oo ṣe, aifinilọkanbalẹ, iwa ibajẹ oniruuru ati bẹẹ bẹẹ lọ” Gbogbo awọn oṣiṣẹ naa ni wọn sọ pe itura yoo pada de si Fasiti Ọṣun bayii, ti wọn si rọ adele tuntun, Ọjọgbọn Adefẹmi Bello, lati tun awọn nnkan ti Popoọla ti bajẹ ṣe. Alaga awọn NASU, Comrade Isaiah Fayẹmi, sọ pe Popoọla lo iṣejọba ọdun marun-un rẹ lati fi ni awọn lara pupọ, o ni nigba ti awọn fẹhonu han lori iwa jẹgudujẹra to n lọ lasiko rẹ lo gbe awọn lọ si kootu.


Wọn gbe akọle nla kan si ara ọfiisi ti awọn alakooso ile-ẹkọ naa ti maa n ṣepade (Senate Building) nibẹ ni wọn si kọ ọ si pe “Pẹlu ọkan ọpẹ si Ọlọrun, gbogbo awa oṣiṣẹ Fasiti Ọṣun ṣajọyọ lilọ apọnniloju, Ọjọgbọn Labọ Popoọla. “Lara awọn nnkan ti a oo maa ranti rẹ si ni irọ pipa, ifipa-mu-ni-sin, aṣilo agbara, igberaga, oogun ṣiṣe, tinu mi ni n oo ṣe, aifinilọkanbalẹ, iwa ibajẹ oniruuru ati bẹẹ bẹẹ lọ” Gbogbo awọn oṣiṣẹ naa ni wọn sọ pe itura yoo pada de si Fasiti Ọṣun bayii, ti wọn si rọ adele tuntun, Ọjọgbọn Adefẹmi Bello, lati tun awọn nnkan ti Popoọla ti bajẹ ṣe. Alaga awọn NASU, Comrade Isaiah Fayẹmi, sọ pe Popoọla lo iṣejọba ọdun marun-un rẹ lati fi ni awọn lara pupọ, o ni nigba ti awọn fẹhonu han lori iwa jẹgudujẹra to n lọ lasiko rẹ lo gbe awọn lọ si kootu. Fayẹmi fi kun ọrọ rẹ pe lati le jẹ ẹkọ nla fun awọn ti wọn wa nipo kaakiri lawọn ṣe ṣe ajọyọ lilọ Popoọla pẹlu gbigba ẹsẹ wahala rẹ kuro ninu ọgba fasiti naa ati didin akara rẹ.


Fayẹmi fi kun ọrọ rẹ pe lati le jẹ ẹkọ nla fun awọn ti wọn wa nipo kaakiri lawọn ṣe ṣe ajọyọ lilọ Popoọla pẹlu gbigba ẹsẹ wahala rẹ kuro ninu ọgba fasiti naa ati didin akara rẹ.


Ori ko awọn oṣiṣẹ panapana yọ lọwọ iku ojiji ni Kwara

Ibrahim Alagunmu, Ilọrin Ọjọbọ, Tọsidee, ọṣẹ yii, lori ko awọn oṣiṣẹ ajọ panapana nipinlẹ Kwara yọ lọwọ iku ojiji nigba ti tanka agbepo kan gbina lẹgbẹẹ ileepo Ibrosalam, lọna mọrosẹ Bode-Saadu, nijọba ibilẹ Moro, nipinlẹ Kwara. Agbẹnusọ ajọ naa nipinlẹ Kwara, Hassan Hakeem Adekunle, sọ pe tanka epo kan lo takiti si ẹba ọna tepo-tepo, ti ajọ panapana si fẹẹ lọọ doola ijamba ọhun, lasiko ti wọn de ibi iṣẹlẹ naa ni tanka epo ọhun sadeede gbina, ṣugbọn ori ko awọn oṣiṣẹ naa yọ lọwọ iku ojiji. O di ẹbi iṣẹlẹ naa ru dẹrẹba agbepo ọhun tori pe ẹru to gbe ti pọ ju, o si tun n sare asapajude. Adari ajọ panapana nipinlẹ Kwara, Ọmọọba Falade John Olumuyiwa, ti gba awọn dẹrẹba ọkọ agbepo nimọran lati maa din ere sisa wọn ku, ki wọn si ma ko ẹru to ju ọkọ lọ mọ lojuna ati dena ijamba oju popo to n ṣẹlẹ lemọ-lemọ.


Wọn mu Henry fẹsun idigunjale l’Ondo, lo ba lawọn ọrẹ oun lo ko b’oun

Oluṣẹyẹ Iyiade, Akurẹ Ṣe lọmọkunrin ẹni ọdun mọkandinlogun kan, Henry Ọlamide, n ge ika abamọ jẹ lasiko to fara han niwaju adajọ nile-ẹjọ Majisreeti karun-un to wa l’Oke-Ẹda, niluu Akurẹ, nibi to ti n jẹjọ ẹsun mẹta ti wọn fi kan oun atawọn ẹgbẹ rẹ mẹrin tawọn ọlọpaa ṣi n wa. Lara awọn ẹsun ti wọn fi kan afurasi ọhun ni fifipa gbowo lọna aitọ ati didi oṣiṣẹ ẹsọ Amọtẹkun kan ti wọn porukọ rẹ ni Michael Babade lọwọ lẹnu iṣẹ rẹ. Awọn ẹsun wọnyi ni agbẹnusọ fun ijọba ipinlẹ Ondo, Amofin O. F. Akeredolu, ni o ta ko iwe ofin orilẹ-ede yii tọdun 2004, ati ofin idasilẹ ẹsọ Amọtẹkun ipinlẹ Ondo ti ọdun 2020. Agbẹjọro ọhun ni ọjọ kẹwaa, osu kẹwaa, ọdun ta a wa yii, lọwọ tẹ afurasi ọhun nibi toun atawọn ẹgbẹ rẹ mẹrin mi-in ti gbe igi di ọna lọsan-an gangan laarin oju ọna marosẹ Ọrẹ siluu Ondo, ti wọn si n fipa gbowo lọwọ awọn awakọ to ba n kọja lagbegbe naa. O ni awọn kan wa lara ẹsun mẹtẹẹta yii tile-ẹjọ Majisreeti ko lagbara lati gbọ labẹ ofin, idi niyi to fi rọ ile-ẹjọ lati gba ki afurasi ọhun ṣi wa lọgba ẹwọn titi ti wọn yoo fi ri imọran gba lati ọfiisi ajọ to n gba adajọ nimọran. Nigba to n fesi si ibeere ti adajọ beere lọwọ rẹ, Henry ni kọkọrọ yara oun to sọnu lọjọ kan lo sọ oun dero Sabo, niluu Ondo, lati lọọ duro laarin awọn Hausa tí wọn ki i sun mọju.


Agbẹjọro ọhun ni ọjọ kẹwaa, osu kẹwaa, ọdun ta a wa yii, lọwọ tẹ afurasi ọhun nibi toun atawọn ẹgbẹ rẹ mẹrin mi-in ti gbe igi di ọna lọsan-an gangan laarin oju ọna marosẹ Ọrẹ siluu Ondo, ti wọn si n fipa gbowo lọwọ awọn awakọ to ba n kọja lagbegbe naa. O ni awọn kan wa lara ẹsun mẹtẹẹta yii tile-ẹjọ Majisreeti ko lagbara lati gbọ labẹ ofin, idi niyi to fi rọ ile-ẹjọ lati gba ki afurasi ọhun ṣi wa lọgba ẹwọn titi ti wọn yoo fi ri imọran gba lati ọfiisi ajọ to n gba adajọ nimọran. Nigba to n fesi si ibeere ti adajọ beere lọwọ rẹ, Henry ni kọkọrọ yara oun to sọnu lọjọ kan lo sọ oun dero Sabo, niluu Ondo, lati lọọ duro laarin awọn Hausa tí wọn ki i sun mọju. Latibẹ lo ni oun ti topasẹ awọn ọrẹ oun kan lọ sibi ti wọn ti n dana, ti wọn si n fipa gbowo lọwọ awọn awakọ to n kọja. O ni loootọ ni wọn gba oun nimọran lati darapọ mọ wọn ti oun si gba lẹyin ti wọn ṣeleri ati pin oun naa lara owo ti wọn ba pa. Afurasi ọhun ni wọn fun oun ni igi kan lati mu dani nigba tawọn yooku naa mu nnkan ija tiwọn lọwọ, eyi ti wọn fi n halẹ mọ ẹnikẹni ti ko ba fẹẹ fun wọn lowo. O ni eyi ni awọn n ṣe lọwọ ti ẹsọ Amọtẹkun fi de, ti wọn si gbiyanju ati fi panpẹ ofin gbe awọn, ṣugbọn ti awọn rọna sa mọ wọn lọwọ.


Latibẹ lo ni oun ti topasẹ awọn ọrẹ oun kan lọ sibi ti wọn ti n dana, ti wọn si n fipa gbowo lọwọ awọn awakọ to n kọja. O ni loootọ ni wọn gba oun nimọran lati darapọ mọ wọn ti oun si gba lẹyin ti wọn ṣeleri ati pin oun naa lara owo ti wọn ba pa. Afurasi ọhun ni wọn fun oun ni igi kan lati mu dani nigba tawọn yooku naa mu nnkan ija tiwọn lọwọ, eyi ti wọn fi n halẹ mọ ẹnikẹni ti ko ba fẹẹ fun wọn lowo. O ni eyi ni awọn n ṣe lọwọ ti ẹsọ Amọtẹkun fi de, ti wọn si gbiyanju ati fi panpẹ ofin gbe awọn, ṣugbọn ti awọn rọna sa mọ wọn lọwọ. Henry ni awọn ẹsọ ọhun pada ri oun mu lẹyin ọjọ diẹ, ti wọn si mu oun lọ si ọfiisi wọn, nibi ti oun wa titi ti wọn fi mu oun wa sile-ẹjọ. Nigba to n gbe ipinnu rẹ kalẹ, Onidaajọ D. S. Ṣekoni gba ẹbẹ agbẹnusọ fun ijọba wọle, bẹẹ lo sun igbẹjọ mi-in si ọjọ kọkandinlogun, osu kin-in-ni, ọdun 2022.


Henry ni awọn ẹsọ ọhun pada ri oun mu lẹyin ọjọ diẹ, ti wọn si mu oun lọ si ọfiisi wọn, nibi ti oun wa titi ti wọn fi mu oun wa sile-ẹjọ. Nigba to n gbe ipinnu rẹ kalẹ, Onidaajọ D. S. Ṣekoni gba ẹbẹ agbẹnusọ fun ijọba wọle, bẹẹ lo sun igbẹjọ mi-in si ọjọ kọkandinlogun, osu kin-in-ni, ọdun 2022.


Adajọ sọ awọn ọmọ ‘Yahoo’ mẹrin sẹwọn n’Ibadan

Ọlawale Ajao, Ibadan Nitori ti wọn lu awọn eeyan ni Jibiti owo dọla lori ẹrọ ayelujara, ile-ẹjọ giga ijọba ipinlẹ Ọyọ to wa laduugbo Ring Road, n’Ibadan, ti sọ awọn ọmọ ‘Yahoo’ mẹrin kan sẹwọn oṣu mẹfa gbako. Lọjọ Ẹti, Furaidee, to kọja l’Onidaajọ Sherifat Adeyẹmi ti i ṣe adajọ ile-ẹjọ naa da sẹria ọhun fun wọn lẹyin ti ajọ to n gbogun ti magomago owo ati iwa jibiti nilẹ yii, Economic and Financial Crimes Commission, EFCC, fi panpẹ ọba gbe wọn, to si gbe wọn lọ sile-ẹjọ. Orukọ awọn onijibiti mẹrẹẹrin ọhun ni Adekanbi Babatunde Aliu, Agoba Monday Fred, Oyetunji Salam Korede ati Ogbonna Friday. Awọn mẹrẹẹrin ni wọn gba pe awọn jẹbi nigba ti akọwe kootu ka ẹsun jibiti ti wọn fi kan wọn ni kootu si wọn leti. Eyi lo mu ki awọn agbẹjọro ajọ EFCC rọ adajọ lati jẹ awọn olujẹjọ naa niya lai fakoko ṣofo. N lonidaajọ Adeyẹmi ba sọ gbogbo wọn sẹwọn ni ibamu pẹlu bi jibiti kaluku wọn ṣe lagbara to.


Awọn mẹrẹẹrin ni wọn gba pe awọn jẹbi nigba ti akọwe kootu ka ẹsun jibiti ti wọn fi kan wọn ni kootu si wọn leti. Eyi lo mu ki awọn agbẹjọro ajọ EFCC rọ adajọ lati jẹ awọn olujẹjọ naa niya lai fakoko ṣofo. N lonidaajọ Adeyẹmi ba sọ gbogbo wọn sẹwọn ni ibamu pẹlu bi jibiti kaluku wọn ṣe lagbara to. Adajọ sọ Adekanbi sẹwọn oṣu mẹfa, o ni ki Agoba ati Ogbonna ni tiwọn lọọ ṣe faaji oṣu marun-un pere lẹwọn, nigba to fi taanu-taanu sọ Oyetunji ni tiẹ sẹwọn oṣu kan ṣoṣo. Yatọ si pe wọn yoo ṣẹwọn, ile-ẹjọ tun pa awọn onijibiti yii laṣẹ lati da owo ti wọn fọgbọn jibiti gba lọwọ awọn ẹni-ẹlẹni pada fun wọn. Bakan naa lo gbẹsẹ le ẹrọ ibanisọrọ wọn, o ni ki foonu gbogbo wọn di dukia ijọba apapọ ilẹ yii porogodo.


Adajọ sọ Adekanbi sẹwọn oṣu mẹfa, o ni ki Agoba ati Ogbonna ni tiwọn lọọ ṣe faaji oṣu marun-un pere lẹwọn, nigba to fi taanu-taanu sọ Oyetunji ni tiẹ sẹwọn oṣu kan ṣoṣo. Yatọ si pe wọn yoo ṣẹwọn, ile-ẹjọ tun pa awọn onijibiti yii laṣẹ lati da owo ti wọn fọgbọn jibiti gba lọwọ awọn ẹni-ẹlẹni pada fun wọn. Bakan naa lo gbẹsẹ le ẹrọ ibanisọrọ wọn, o ni ki foonu gbogbo wọn di dukia ijọba apapọ ilẹ yii porogodo.


Ẹ woju Ibraham, ọmọ ọdun mọkandinlogun to n ṣiṣẹ ajinigbe l’Akurẹ

Oluṣẹyẹ Iyiade, Akurẹ Ọwọ ẹsọ Amọtẹkun ipinlẹ Ondo ti tẹ ọmọkunrin ẹni ọdun mọkandinlogun kan to porukọ ara rẹ ni Ibrahim Sanni, ẹni ti wọn lo mọ nipa ọpọlọpọ ijinigbe to n waye niluu Akurẹ ati agbegbe rẹ. Ọmọ bibi ipinlẹ Niger ni Ibrahim gẹgẹ bi alaye to ṣe fun wa, ọdun karun-un si ree to ti dero ilu Akurẹ nibi to loun fi ṣebugbe. Iṣẹ tomaati títa nikan lawọn eeyan ro pe ọkunrin naa n ṣe, laimọ pe ṣe lo kan n fi eyi boju kawọn eeyan ma baa fura si i pe iṣẹ ajinigbe gan-an lojulowo iṣẹ to yan laayo ju. Awọn marun-un ni wọn jọ n ṣiṣẹ ibi naa, gbogbo wọn lọwọ si kọkọ tẹ ki awọn yooku too raaye sa mọ awọn Amọtẹkun lọwọ lọjọ ti wọn mu wọn, to si waa ku Ibrahim to jẹ olori wọn nikaawọ awọn ẹsọ alaabo. Laipẹ yii lọwọ wọn tun tẹ ọmọbìnrin kan ta a forukọ bo laṣiiri. Ibrahim funra rẹ jẹwọ pe loootọ ni gbogbo awọn fi tipatipa ba ọmọ ọlọmọ lo pọ lẹyin tawọn ji i gbe tan.


Awọn marun-un ni wọn jọ n ṣiṣẹ ibi naa, gbogbo wọn lọwọ si kọkọ tẹ ki awọn yooku too raaye sa mọ awọn Amọtẹkun lọwọ lọjọ ti wọn mu wọn, to si waa ku Ibrahim to jẹ olori wọn nikaawọ awọn ẹsọ alaabo. Laipẹ yii lọwọ wọn tun tẹ ọmọbìnrin kan ta a forukọ bo laṣiiri. Ibrahim funra rẹ jẹwọ pe loootọ ni gbogbo awọn fi tipatipa ba ọmọ ọlọmọ lo pọ lẹyin tawọn ji i gbe tan. Ọmọkunrin ọdaran ọhun ni ki i ṣe ibi kan naa loun atawọn ti wọn sa lọ naa ti wa, o ni agbegbe Road Block, l’Akurẹ, lawọn ti ba ara awọn pade lọdun diẹ sẹyin. Nigba to n fidi iṣẹlẹ naa mulẹ, alakooso agba fun ẹsọ Amọtẹkun nipinlẹ Ondo, Oloye Adetunji Adelẹyẹ ni ko si ani-ani pe ọdaran paraku ni Ibrahim. O ni funra rẹ lo fọ foonu ara rẹ mọlẹ lasiko ti wọn fẹẹ mu un ki ọpọ aṣiri iṣẹ ibi to n ṣe ma baa tu.


Ọmọkunrin ọdaran ọhun ni ki i ṣe ibi kan naa loun atawọn ti wọn sa lọ naa ti wa, o ni agbegbe Road Block, l’Akurẹ, lawọn ti ba ara awọn pade lọdun diẹ sẹyin. Nigba to n fidi iṣẹlẹ naa mulẹ, alakooso agba fun ẹsọ Amọtẹkun nipinlẹ Ondo, Oloye Adetunji Adelẹyẹ ni ko si ani-ani pe ọdaran paraku ni Ibrahim. O ni funra rẹ lo fọ foonu ara rẹ mọlẹ lasiko ti wọn fẹẹ mu un ki ọpọ aṣiri iṣẹ ibi to n ṣe ma baa tu. Adelẹyẹ ni iwadii awọn ṣi n tẹsiwaju lori iṣẹlẹ naa, ọdaran ọhun lo ni ko ni i sai foju bale-ẹjọ lẹyin ti iwadii awọn ba pari.


Adelẹyẹ ni iwadii awọn ṣi n tẹsiwaju lori iṣẹlẹ naa, ọdaran ọhun lo ni ko ni i sai foju bale-ẹjọ lẹyin ti iwadii awọn ba pari.


Ọwọ tẹ awọn Fulani pẹlu ẹẹdẹgbẹta ibọn, ọpọlọpọ ida ti wọn ti rẹ loogun  atawọn ohun ija oloro mi-in l’Akurẹ

Oluṣẹyẹ Iyiade, Akurẹ Inu ibẹru bojo lawọn eeyan ipinlẹ Ondo wa lọwọlọwọ latari awọn ọmọ Fulani kan tọwọ ẹsọ Amọtẹkun tẹ laarin oru ọjọ Ọjọbọ, Tọsidee, si ọjọ Ẹti, Furaidee, opin ọsẹ yii. Ninu alaye ti Alakooso agba fun ẹsọ Amọtẹkun nipinlẹ Ondo, Oloye Adetunji Adelẹyẹ, ṣe fawọn oniroyin nigba to n ṣafihan awọn ọdaran Fulani ọhun lọfiisi wọn to wa niluu Akurẹ lọsan-an ọjọ Ẹti, Furaidee, o ni awọn eeyan kan lo ta awọn lolobo lori irin ifura awọn Fulani ọhun ti awọn fi lọọ dena de wọn loju ọna marosẹ Akurẹ si Ondo ni nnkan bii aago kan aabọ oru. O ni ko pẹ rara tawọn ọlọpaa atawọn ẹsọ Amọtẹkun fi n duro de wọn nigba ti wọn ko ara wọn de ninu ọkọ Toyota Hummer bọọsi mẹta. Gẹgẹ bi ọrọ rẹ, Oloye Adelẹyẹ ni ṣe lawọn awakọ mẹtẹẹta ọhun kọ lati duro nigba tawọn ẹṣọ alaabo da wọn duro l’Akurẹ, gbogbo igi ti wọn ko di oju ọna ni wọn mu gun ti wọn si ṣe bẹẹ sa lọ mọ awọn to fẹẹ mu wọn lọwọ. Aarin oru naa ni wọn ti sare kan sawọn ẹṣọ alaabo mi-in to wa loju ọna marosẹ Ọwẹna, loju ọna Ondo, ohun ti wọn ṣe l’Akurẹ naa ni wọn tun ṣe fun wọn, koda, ori lo ko awọn ọlọpaa to dabuu ọna de wọn yọ pẹlu bi wọn ṣe gbiyanju lati fi ọkọ kọ lu wọn níbi tí wọn ti n sa asala. Bayii ni wọn ṣe titi wọn fi raaye wọ ilu Ondo, nibi tawọn ọlọpaa atawọn ẹsọ Amọtẹkun ti gẹgun de wọn, ti wọn si fipa da wọn duro, sibẹ, meji ninu awọn ọkọ bọọsi naa si raaye sa lọ nigba ti wọn ri ọkan yooku mu mọlẹ.


Gẹgẹ bi ọrọ rẹ, Oloye Adelẹyẹ ni ṣe lawọn awakọ mẹtẹẹta ọhun kọ lati duro nigba tawọn ẹṣọ alaabo da wọn duro l’Akurẹ, gbogbo igi ti wọn ko di oju ọna ni wọn mu gun ti wọn si ṣe bẹẹ sa lọ mọ awọn to fẹẹ mu wọn lọwọ. Aarin oru naa ni wọn ti sare kan sawọn ẹṣọ alaabo mi-in to wa loju ọna marosẹ Ọwẹna, loju ọna Ondo, ohun ti wọn ṣe l’Akurẹ naa ni wọn tun ṣe fun wọn, koda, ori lo ko awọn ọlọpaa to dabuu ọna de wọn yọ pẹlu bi wọn ṣe gbiyanju lati fi ọkọ kọ lu wọn níbi tí wọn ti n sa asala. Bayii ni wọn ṣe titi wọn fi raaye wọ ilu Ondo, nibi tawọn ọlọpaa atawọn ẹsọ Amọtẹkun ti gẹgun de wọn, ti wọn si fipa da wọn duro, sibẹ, meji ninu awọn ọkọ bọọsi naa si raaye sa lọ nigba ti wọn ri ọkan yooku mu mọlẹ. Awọn Fulani mejidinlogun ni wọn ba ninu bọọsi tọwọ tẹ pẹlu awọn apo idọhọ meji ti wọn di awọn nnkan bii ẹpa sì ninu. Iyalẹnu lo jẹ fawọn ẹṣọ alaabo funra wọn nigba ti wọn tu awọn apo ọhun tan ti wọn si ba awọn nnkan ija oloro bii ọbẹ asooro loriṣiiriṣii, ida loriṣiiriṣii, ọpọlọpọ ọkọ, ibọn ati ọta ibọn. Ninu ifọrọwanilẹnuwo ti wọn ṣe fun wọn ni wọn ti jẹwọ pe ipinlẹ Katsina lawọn ti wa, wọn ni ẹnikan lo ko awọn nnkan ija naa fawọn, to si ni kawọn maa bọ niluu Akurẹ.


Awọn Fulani mejidinlogun ni wọn ba ninu bọọsi tọwọ tẹ pẹlu awọn apo idọhọ meji ti wọn di awọn nnkan bii ẹpa sì ninu. Iyalẹnu lo jẹ fawọn ẹṣọ alaabo funra wọn nigba ti wọn tu awọn apo ọhun tan ti wọn si ba awọn nnkan ija oloro bii ọbẹ asooro loriṣiiriṣii, ida loriṣiiriṣii, ọpọlọpọ ọkọ, ibọn ati ọta ibọn. Ninu ifọrọwanilẹnuwo ti wọn ṣe fun wọn ni wọn ti jẹwọ pe ipinlẹ Katsina lawọn ti wa, wọn ni ẹnikan lo ko awọn nnkan ija naa fawọn, to si ni kawọn maa bọ niluu Akurẹ. Ẹni ti wọn kọ lati darukọ ọhun ni wọn lo sọ fawọn pe kawọn maa bọ l’Akurẹ na, ati pe oun yoo maa sọ iṣẹ ti wọn fẹẹ ṣe fun wọn lẹyin igba ti wọn ba ti gunlẹ s’Akurẹ. Asiko ti wọn n ṣafihan awọn ọdaran naa ni ọkan lara awọn oṣiṣẹ ẹsọ Amọtẹkun n sọ fun wa pe awọn Fulani ọhun jẹwọ fawọn lẹyin tọwọ tẹ wọn pe gbogbo ọbẹ ati ida ti awọn ko dani ni wọn ti rẹ pẹlu majele. O ni wọn kilọ fawọn pe kawọn kiyesara nitori pe eyikeyii ninu awọn ọbẹ, ada ati ida naa ko gbọdọ kan ẹjẹ ẹnikẹni, wọn ni ọrun lẹrọ feni to ba ti kan ẹjẹ rẹ.


Ẹni ti wọn kọ lati darukọ ọhun ni wọn lo sọ fawọn pe kawọn maa bọ l’Akurẹ na, ati pe oun yoo maa sọ iṣẹ ti wọn fẹẹ ṣe fun wọn lẹyin igba ti wọn ba ti gunlẹ s’Akurẹ. Asiko ti wọn n ṣafihan awọn ọdaran naa ni ọkan lara awọn oṣiṣẹ ẹsọ Amọtẹkun n sọ fun wa pe awọn Fulani ọhun jẹwọ fawọn lẹyin tọwọ tẹ wọn pe gbogbo ọbẹ ati ida ti awọn ko dani ni wọn ti rẹ pẹlu majele. O ni wọn kilọ fawọn pe kawọn kiyesara nitori pe eyikeyii ninu awọn ọbẹ, ada ati ida naa ko gbọdọ kan ẹjẹ ẹnikẹni, wọn ni ọrun lẹrọ feni to ba ti kan ẹjẹ rẹ. Ọsẹ to kọja yii lọwọ awọn Amọtẹkun kọkọ tẹ awọn Fulani mejidinlogun kan lagbegbe Arakalẹ, niluu Akurẹ, awọn tọwọ tẹ ọhun ni wọn fa le ṣeriki awọn Hausa ipinlẹ Ondo lọwọ nigba naa pe ko tete da wọn pada si ipinlẹ koowa wọn. Lara ohun ti wọn lawọn eeyan ọhun sọ nigba ti wọn n fọrọ wa wọn lẹnu wo lọfiisi awọn Amọtẹkun ni pe awọn bii ọgbọn ni wọn ti kọkọ gunlẹ siluu Akurẹ ṣaaju awọn. Awọn wọnyi lawọn ẹṣọ alaabo ṣi n wa lọnakọna kọwọ too tun tẹ awọn mejidinlogun mi-in pẹlu ọpọlọpọ nnkan ija oloro.


Ọsẹ to kọja yii lọwọ awọn Amọtẹkun kọkọ tẹ awọn Fulani mejidinlogun kan lagbegbe Arakalẹ, niluu Akurẹ, awọn tọwọ tẹ ọhun ni wọn fa le ṣeriki awọn Hausa ipinlẹ Ondo lọwọ nigba naa pe ko tete da wọn pada si ipinlẹ koowa wọn. Lara ohun ti wọn lawọn eeyan ọhun sọ nigba ti wọn n fọrọ wa wọn lẹnu wo lọfiisi awọn Amọtẹkun ni pe awọn bii ọgbọn ni wọn ti kọkọ gunlẹ siluu Akurẹ ṣaaju awọn. Awọn wọnyi lawọn ẹṣọ alaabo ṣi n wa lọnakọna kọwọ too tun tẹ awọn mejidinlogun mi-in pẹlu ọpọlọpọ nnkan ija oloro. Ninu ọrọ rẹ, Oloye Adelẹyẹ ni loootọ lo wa ninu ofin orilẹ-ede Naijiria pe ẹnikẹni lo lẹtọọ lati lọ sibikibi nigba to ba wu u, ṣugbọn ki lo de to jẹ asiko yii gan-an lawọn Fulani atawọn ọmọ Hausa sọ ara wọn di adimẹru ti wọn si n ya wọ ipinlẹ Ondo tọsan toru. O ni ko si eyi to kan ẹsọ Amọtẹkun nípa ẹya tabi awọn eeyan ti awọn n fi pampẹ ofin gbe nitori pe alaafia ipinlẹ Ondo lo jẹ oun logun ju ariwo lasan tawọn eeyan n pa kiri lọ.


Ninu ọrọ rẹ, Oloye Adelẹyẹ ni loootọ lo wa ninu ofin orilẹ-ede Naijiria pe ẹnikẹni lo lẹtọọ lati lọ sibikibi nigba to ba wu u, ṣugbọn ki lo de to jẹ asiko yii gan-an lawọn Fulani atawọn ọmọ Hausa sọ ara wọn di adimẹru ti wọn si n ya wọ ipinlẹ Ondo tọsan toru. O ni ko si eyi to kan ẹsọ Amọtẹkun nípa ẹya tabi awọn eeyan ti awọn n fi pampẹ ofin gbe nitori pe alaafia ipinlẹ Ondo lo jẹ oun logun ju ariwo lasan tawọn eeyan n pa kiri lọ.


Adajọ ṣagbeyẹwo ẹri tawọn ọlọpaa fi ta ko Baba Ijẹsa ni kootu

Faith Adebọla, Eko Furaidee, ọjọ Ẹti, opin ọsẹ yii, ni igbẹjọ tun tẹsiwaju lori ẹjọ ti gbajugbaja oṣere tiata ati adẹrin-in poṣonu ilẹ wa nni, Ọlanrewaju James Omiyinka, tawọn eeyan mọ si Baba Ijẹṣa, n jẹ lọwọ ni kootu to n gbọ ẹsun akanṣe ati iwa iṣẹkuṣe, eyi to fikalẹ siluu Ikẹja, nipinlẹ Eko. Tẹ o ba gbagbe, latinu oṣu kẹrin, ọdun yii, ni wọn ti fi pampẹ ofin gbe ọkunrin naa lori ẹsun ti wọn fi kan an pe o fipa ba ọmọdebinrin ọmọọdun mẹrinla kan laṣepọ, wọn lẹẹmeji ni Baba Ijẹṣa ti huwa ibajẹ ọhun pẹlu ọmọbinrin yii, akọkọ, nigba tọmọ naa wa lọmọọdun meje, ati nigba to di ọmọọdun mẹrinla, ko too di pe wọn ri i mu. Lati oṣu keje si ni wọn ti foju afurasi ọdaran naa bale-ẹjọ, ti igbẹjọ si ti n lọ lori ọrọ naa, bo tilẹ jẹ pe Adajọ Oluwatoyin Taiwo ti gba beeli Baba Ijẹṣa, pe ko maa ti ile waa jẹ ẹjọ rẹ, toun naa si n ṣe bẹẹ. Lọjọ karun-un, oṣu kọkanla yii, ti Baba Ijẹṣa tun foju bale-ẹjọ naa, Amofin Kayọde Ọlabiran to jẹ ọkan lara awọn agbẹjọro olujẹjọ sọ f’ALAROYE pe ẹri tawọn ọlọpaa jẹ ta ko olujẹjọ naa nile-ẹjọ tu palẹ, o lawọn agbẹjọro olujẹjọ beere ọrọ lọwọ ASP Kazeem nipa awọn ẹri ti wọn lawọn ri lasiko iwadii ti wọn ṣe nigba ti afurasi ọdaran naa fi wa lakata awọn ọtẹlẹmuyẹ ni Panti, Yaba. O ni igbẹjọ ṣi n tẹsiwaju lori ọrọ yii, Adajọ Taiwo si ti sun igbẹjọ to n bọ si ọjọ kejila, oṣu kọkanla yii, kan naa. O ni ọrọ ko ti i kan Baba Ijẹṣa lati ro arojare tirẹ, o ni lẹyin ti wọn ba pari gbigbọ alaye awọn olupẹjọ ni ọrọ yoo too kan Baba Ijẹṣa.


Lọjọ karun-un, oṣu kọkanla yii, ti Baba Ijẹṣa tun foju bale-ẹjọ naa, Amofin Kayọde Ọlabiran to jẹ ọkan lara awọn agbẹjọro olujẹjọ sọ f’ALAROYE pe ẹri tawọn ọlọpaa jẹ ta ko olujẹjọ naa nile-ẹjọ tu palẹ, o lawọn agbẹjọro olujẹjọ beere ọrọ lọwọ ASP Kazeem nipa awọn ẹri ti wọn lawọn ri lasiko iwadii ti wọn ṣe nigba ti afurasi ọdaran naa fi wa lakata awọn ọtẹlẹmuyẹ ni Panti, Yaba. O ni igbẹjọ ṣi n tẹsiwaju lori ọrọ yii, Adajọ Taiwo si ti sun igbẹjọ to n bọ si ọjọ kejila, oṣu kọkanla yii, kan naa. O ni ọrọ ko ti i kan Baba Ijẹṣa lati ro arojare tirẹ, o ni lẹyin ti wọn ba pari gbigbọ alaye awọn olupẹjọ ni ọrọ yoo too kan Baba Ijẹṣa. Lara ẹsun marun-un ti ijọba Eko fi kan Baba Ijẹṣa ni ifipa ba ọmọde lo pọ, fifọwọ kan ọmọ ọlọmọ lọna ti ko tọ, fifooro ẹmi ọmọde lati ba a laṣepọ, atawọn ẹsun meji mi-in, to tako iwe ofin iwa ọdaran ipinlẹ Eko.


Lara ẹsun marun-un ti ijọba Eko fi kan Baba Ijẹṣa ni ifipa ba ọmọde lo pọ, fifọwọ kan ọmọ ọlọmọ lọna ti ko tọ, fifooro ẹmi ọmọde lati ba a laṣepọ, atawọn ẹsun meji mi-in, to tako iwe ofin iwa ọdaran ipinlẹ Eko.


Irọ nla ni, emi kọ ni mo ni ile alaja mọkanlelogun to da wo n’Ikoyi-Ọṣinbajo

Jọkẹ Amọri Igbakeji Aarẹ ilẹ wa, Ọjọgbọn Yẹmi Ọṣinbajo ti sọ pe oun kọ loun ni ilẹ tabi ile alaja mọkanlelogun to wo lọjọ Aje, Mọnde, ọjọ kin-in-ni, oṣu yii, to si pa ọpọlọpọ eeyan. Ninu atẹjade kan ti Agb ẹnusọ Ọṣinbajo lori eto iroyin, Laolu Akande gbe jade lọjọ Ẹti, Furaidee, opin ọsẹ yii lo ti sọrọ naa. O salaye pe ahesọ ti ko lẹsẹ nilẹ ni iroyin irọ ti awọn kan n gbe kiri pe Igbakeji Aarẹ lo ni ilẹ ati ile alaja mọkanlelogun to wo naa. Ọṣinbajo ni o jẹ ohun to ba ni lọkan jẹo si jẹ iwa ika patapata pe awọn eeyan le maa fi iru ọrọ to ṣe pataki, to si mu ẹmi ọpọ eeyan lọ bayii ṣe oṣelu, ti wọn yoo si maa gbe ohun ti ko ṣẹlẹ kiri. Ọṣinbajo ni oun kẹdun pẹlu awọn ti iṣẹlẹ yii ṣẹlẹ si, oun si ti jẹ ki gbogbo dukia ti oun ni di mimọ faye gbọ. Laipẹ yii ni awọn iroyin ori ẹrọ ayelujara kan gbe epe Igbakeji Aarẹ lo ni ile naa, ati pe ọwọ gbajumọ oniṣowo mọto nni, Oloye Micheal Ade-Ojo lo ni ilẹ naa, oun lo si ta a fun Ọṣinbajo.


Ọṣinbajo ni o jẹ ohun to ba ni lọkan jẹo si jẹ iwa ika patapata pe awọn eeyan le maa fi iru ọrọ to ṣe pataki, to si mu ẹmi ọpọ eeyan lọ bayii ṣe oṣelu, ti wọn yoo si maa gbe ohun ti ko ṣẹlẹ kiri. Ọṣinbajo ni oun kẹdun pẹlu awọn ti iṣẹlẹ yii ṣẹlẹ si, oun si ti jẹ ki gbogbo dukia ti oun ni di mimọ faye gbọ. Laipẹ yii ni awọn iroyin ori ẹrọ ayelujara kan gbe epe Igbakeji Aarẹ lo ni ile naa, ati pe ọwọ gbajumọ oniṣowo mọto nni, Oloye Micheal Ade-Ojo lo ni ilẹ naa, oun lo si ta a fun Ọṣinbajo. Ṣugbọn baba naa ti ṣalaye ninu atẹjade kan to fi sita lori ọrọ naa pe oun ko ta ilẹ kankan fun Ọjọgbọn Ọṣinbajo. O ṣalaye pe bo tilẹ jẹ pe loootọ loun ni ilẹ si agbegbe ibi ti iṣẹlẹ naa ti ṣẹlẹ, oun ko ta ilẹ naa, bẹẹ loun ko si ni i lọkan lati ta a fun ẹnikẹni. O ni ahesọ ti ko ridii mulẹ rara ni ohun tawọn eeyan n gbe kiri pe oun loun ni ilẹ ile alaja mọkanlelogun to wo naa, ati pe oun loun ta a fun ọjọgbọn Ọṣinbajo.


Ṣugbọn baba naa ti ṣalaye ninu atẹjade kan to fi sita lori ọrọ naa pe oun ko ta ilẹ kankan fun Ọjọgbọn Ọṣinbajo. O ṣalaye pe bo tilẹ jẹ pe loootọ loun ni ilẹ si agbegbe ibi ti iṣẹlẹ naa ti ṣẹlẹ, oun ko ta ilẹ naa, bẹẹ loun ko si ni i lọkan lati ta a fun ẹnikẹni. O ni ahesọ ti ko ridii mulẹ rara ni ohun tawọn eeyan n gbe kiri pe oun loun ni ilẹ ile alaja mọkanlelogun to wo naa, ati pe oun loun ta a fun ọjọgbọn Ọṣinbajo. O ni ko sohun to jọ bẹẹ rara,


O ni ko sohun to jọ bẹẹ rara,


Awọn ọdẹ ibilẹ pa ọkan lara awọn ajinigbe to n daamu wọn Itapaji-Ekiti

Taofeek Surdiq, Ado-Ekiti Ọkan lara awọn afurasi ajinigbe to ji eeyan mẹjọ gbe nibi ayẹyẹ isinku kan laipẹ yii ni Itapaji-Ekiti, lawọn ọdẹ ibilẹ ti pa. Lasiko ija buruku kan to waye ninu igbo kan ni Eruku, ninu igbo kan to wa ni aala ipinlẹ Kwara ati Ekiti, lo ti waye ni kete tawọn ajinigbe naa ṣẹṣẹ gbowo tan lọwọ awọn mọlẹbi Fulani kan ti wọn ji gbe ni agbegbe naa. Alukoro ọlọpaa nipinlẹ Ekiti, Ọgbẹni Sunday Abutu, ṣalaye pe ija ajaku akata lo ṣẹlẹ laarin awọn ṣọja, ọlọpaa ati awọn ajinigbe yii. Asiko naa ni wọn fi ibọn ran ọkan ninu wọn sọrun, ti awọn yooku si fi ẹsẹ fẹ ẹ. O ni awọn ọdẹ ibilẹ yii jẹ Fulani ti wọn n pe orukọ wọn ni “Yan Banga.” Seriki awọn Fulani nipinlẹ Ekiti, Alhaji Adamu Abashe, la gbọ pe o ko wọn jọ, ti wọn si tọpinpin awọn ajinigbe naa lọ si inu igbo naa. ALAROYE gbọ pe niṣe lawọn ọdẹ ibilẹ yii pẹlu awọn ṣọja kọkọ sapamọ sitosi ibi ti awọn ajinigbe naa ti fẹẹ gba miliọnu meji ataabọ Naira lori ọkunrin Fulani kan ti wọn ji gbe ni agbegbe naa. Wọn ṣalaye pe ni kete ti wọn gba owo yii tan ni awọn ọdẹ ibilẹ yii atawọn ṣọja pẹlu ọlọpaa bẹrẹ si i yinbọn si wọn, ṣugbọn nigba ti ina ibọn naa pọ laarin awọn mejeeji ni awọn ṣọja ati ọlọpaa sa pada, ṣugbọn awọn ọdẹ ibilẹ yii ko pada. Lẹyin wakati diẹ ni awọn ọlọdẹ naa pa ọkan lara awọn ajinigbe naa.


ALAROYE gbọ pe niṣe lawọn ọdẹ ibilẹ yii pẹlu awọn ṣọja kọkọ sapamọ sitosi ibi ti awọn ajinigbe naa ti fẹẹ gba miliọnu meji ataabọ Naira lori ọkunrin Fulani kan ti wọn ji gbe ni agbegbe naa. Wọn ṣalaye pe ni kete ti wọn gba owo yii tan ni awọn ọdẹ ibilẹ yii atawọn ṣọja pẹlu ọlọpaa bẹrẹ si i yinbọn si wọn, ṣugbọn nigba ti ina ibọn naa pọ laarin awọn mejeeji ni awọn ṣọja ati ọlọpaa sa pada, ṣugbọn awọn ọdẹ ibilẹ yii ko pada. Lẹyin wakati diẹ ni awọn ọlọdẹ naa pa ọkan lara awọn ajinigbe naa. O ṣalaye pe ibọn ba ajinigbe yii lẹyin ti wọn tọpinpin wọn bii kilomita aimọye ninu igbo naa. O ni ajinigbe ti wọn pa yii jẹ ọkan ninu awọn to ti n da gbegbe ijọba ibilẹ Ikọle ati Ayebode-Ekiti laamu lati bii oṣu mẹta sẹyin. Ẹnikan to ba ALAROYE sọrọ ni Itapaji-Ekiti, sọ pe awọn ọlọpaa ni wọn yọnda oku ajinigbe naa fun ni kete ti wọn gbe e jade ninu igbo naa.


O ṣalaye pe ibọn ba ajinigbe yii lẹyin ti wọn tọpinpin wọn bii kilomita aimọye ninu igbo naa. O ni ajinigbe ti wọn pa yii jẹ ọkan ninu awọn to ti n da gbegbe ijọba ibilẹ Ikọle ati Ayebode-Ekiti laamu lati bii oṣu mẹta sẹyin. Ẹnikan to ba ALAROYE sọrọ ni Itapaji-Ekiti, sọ pe awọn ọlọpaa ni wọn yọnda oku ajinigbe naa fun ni kete ti wọn gbe e jade ninu igbo naa. O ṣalaye pe ibọn AK 47 ati ẹgbẹrun lọna igba Naira ni wọn ba ninu apo ajinigbe naa. Nigba to n sọrọ lori iṣẹlẹ naa, Kọmiṣanna ọlọpaa ni ipinlẹ Ekiti, Ọgbẹni Tunde Mobayọ, sọ pe oku ajinigbe naa ati ẹsibiiti ti wọn gba lọwọ rẹ ni ti wa lọdọ awọn ọlọpaa, nigba ti awọn ẹṣọ naa n tẹsiwaju ninu itọpinpin wọn. Kọmiṣanna yii fi kun un pe awọn ọdẹ ibile naa tun gba awọn meji silẹ lọwọ awọn ajinigbe naa, nigba ti iwadii si n tẹsiwaju lati mu awọn yooku.


O ṣalaye pe ibọn AK 47 ati ẹgbẹrun lọna igba Naira ni wọn ba ninu apo ajinigbe naa. Nigba to n sọrọ lori iṣẹlẹ naa, Kọmiṣanna ọlọpaa ni ipinlẹ Ekiti, Ọgbẹni Tunde Mobayọ, sọ pe oku ajinigbe naa ati ẹsibiiti ti wọn gba lọwọ rẹ ni ti wa lọdọ awọn ọlọpaa, nigba ti awọn ẹṣọ naa n tẹsiwaju ninu itọpinpin wọn. Kọmiṣanna yii fi kun un pe awọn ọdẹ ibile naa tun gba awọn meji silẹ lọwọ awọn ajinigbe naa, nigba ti iwadii si n tẹsiwaju lati mu awọn yooku.


Agunbanirọ to wa ninu ile to da wo n’Ikoyi ti ku

Jọkẹ Amọri Ọkan ninu awọn agunbanirọ to n sin ijọba nileeṣẹ Fourscore, Zainab Sanni, naa wa ninu awọn to ku sinu ile alaja mọkanlelogun to da wo lọjọ Aje, Mọnde, ọsẹ yii. Awọn mọlẹbi ọmọbinrin naa ni wọn kede ọrọ yii lori ẹrọ agbọrọkaye pe ọmọbinrin naa ti ku gẹgẹ bi iweeroyin Punch ṣe sọ. Bo tilẹ jẹ pe lati ọjọ Iṣẹgun, Tusidee, lawọn eeyan ti n gbe e kiri pe ọmọbinrin naa ti ku, ṣugbọn ọkan ninu awọn to mọ ọn dahun pe ko ti i ku, o wa nileewosan ni. Ṣugbọn awọn ẹbi rẹ ti fidi rẹ mulẹ bayii pe Zainab ti ku pẹlu bo ṣe gbe ikede naa sori ẹrọ ayelujara. Ipinlẹ kan ni Oke-Ọya la gbọ pe wọn gbe e si lati sin ijọba, ko too waa yi i pada si ipinlẹ Eko, ti wọn si gba a si ileeṣẹ Fourscore, nibi to ti n ṣiṣẹ titi ti iṣẹlẹ ile to wo naa fi ṣẹlẹ, to si mu ẹmi rẹ lọ.


A ti ko awọn ọlọpaa lọ sibi tawọn ṣọja n sọ tẹlẹ-Ọdunlami

Oluṣẹyẹ Iyiade, Akurẹ Ileeṣẹ ọlọpaa ipinlẹ Ondo ti ni kawọn araalu lọọ fọkan balẹ lori awọn sọja ti wọn ko kuro lawọn oju ọna marosẹ latari ede aiyede ti wọn lo waye laarin ileeṣẹ ologun ati ijọba ipinlẹ Ondo. Alukoro ọlọpaa ipinlẹ naa, Abilekọ Funmi Ọdunlami, lo sọrọ yii ninu ifọrọwerọ to ṣe pẹlu awọn oniroyin kan l’Ọjọbọ, Tọsidee, ọsẹ wa yii. O ni oun fi da awọn eeyan ipinlẹ Ondo loju pe ko ni i sewu fun wọn rara nitori pe gbogbo ọna marosẹ atawọn aala ipinlẹ Ondo tawọn ologun wa n ṣọ tẹlẹ lawọn ti ko awọn ọlọpaa si lati peṣe aabo fawọn araalu lasiko yii ti ọdun ti sun mọle. O ni ileeṣẹ ọlọpaa tete gbe igbesẹ naa kawọn ọdaran atawọn oniṣẹẹbi too bẹrẹ si i fi iṣẹlẹ ọhun kẹwọ lati ṣiṣẹ ibi wọn. Ọdunlami gba awọn araalu atawọn onimọto nimọran lati maa ba iṣẹ oojọ wọn lọ lai foya, bẹẹ lo rọ wọn ki wọn tete maa fi ohunkohun to ba n ṣẹlẹ layiika wọn to awọn ọlọpaa leti.


Wọn ti ri oku Fẹmi Oṣibọna to ni ile alaja mọkanlelogun to da wo n’Ikoyi

Jọkẹ Amọri Ọkunrin to ni ileeṣẹ kan ti wọn n pe ni Fourscore, ti wọn loun lo ni ile alaja mọkanlelogun to da wo ni Mọnde, ọjọ Aje, ọsẹ yii, ni wọn ti ri oku rẹ ninu awoku ile ọhun nirọlẹ Ọjọbọ, Tọsidee, ọsẹ yii. Ileeṣẹ to n ri si iṣẹlẹ pajawiri nipinlẹ Eko, (The National Emergency Management Agency), lo sọ eleyii di mimọ nigba ti wọn ṣawari oku ọkunrin naa lasiko ti wọn n wo abẹ awoku ile ọhun lati ko awọn eeyan to wa nibẹ jade. Latigba tiṣẹlẹ naa ti ṣẹlẹ lawọn kan ti n sọ pe o ṣee ṣe ki ọkunrin to nileeṣẹ naa wa nibẹ, nitori mọto rẹ wa lagbegbe ile ọhun lasiko iṣẹlẹ yii. Ṣugbọn awọn kan n sọ pe ko si nibẹ. Awuyewuye yii ti dopin pẹlu bi ileeṣẹ to n mojuto iṣẹlẹ pajawiri ṣe gbe oku ọkunrin naa jade. Awọn eeyan naa ko duro, wọn ṣi n wọ abẹ akọku ile naa lati le yọ awọn yooku.


Ṣugbọn awọn kan n sọ pe ko si nibẹ. Awuyewuye yii ti dopin pẹlu bi ileeṣẹ to n mojuto iṣẹlẹ pajawiri ṣe gbe oku ọkunrin naa jade. Awọn eeyan naa ko duro, wọn ṣi n wọ abẹ akọku ile naa lati le yọ awọn yooku. Oku mẹrindinlogoji ni ALAROYE gbọ pe wọn ti gbe jade, ninu eyi ti ọkunrin mẹtalelogun ati obinrin mẹta wa.


Oku mẹrindinlogoji ni ALAROYE gbọ pe wọn ti gbe jade, ninu eyi ti ọkunrin mẹtalelogun ati obinrin mẹta wa.


Sanwoolu kede ọjọ mẹta lati fi daro awọn ti ile alaja mọkanlelogun wo pa n’Ikoyi

Jọkẹ Amọri Lati daro awọn eeyan to padanu ẹmi wọn nibi ile alaja mọkanlelogun to da wo ni ilu Ikoyi, nipinlẹ Eko, Gomina Bababjide Sanwoolu ti kede ọjọ mẹta lati fi daro awọn to ku naa, bẹẹ lo ni asia ilẹ wa yoo wa ni ilaji kaakiri ipinlẹ Eko fun awọn ọjọ yii. Ninu atẹjade kan ti Kọmiṣanna feto iroyin, Gbenga Ọmọtọṣọ, fọwọ si lo ti sọ eleyii di mimọ ni Ọjọbọ, Tọsidee, ọsẹ yii. Sanwoolu ni gbogbo asia ilẹ wa ni wọn yoo ta de idaji kaakiri awọn ileeṣẹ ijọba ati ti aladaani, bẹẹ ni ko si ni i si oun so gbogbo awọn iṣẹ to yẹ ki oun ṣe rọ laarin ọjọ mẹtẹẹta naa. Bakan naa lo tun kẹdun pẹlu awọn mọlẹbi to padanu awọn eeyan wọn lasiko iṣẹlẹ naa. Ọjọ Aje, Mọnde, ọjọ kin-in-ni, oṣu kọkanla yii, ni ijamba buruku naa ṣẹlẹ, nibi ti ile alaja mọkanlelogun ti wo, to si ṣeku pa ọpọlọpọ eeyan. Eeyan bii mejilelọgbọn ni wọn lo ti padanu ẹmi wọn ninu iṣẹlẹ naa, ti wọn ko si ti i dawọ iṣẹ duro lati ri i pe wọn yọ awọn to ku labẹ awoku ile ọhun.


Bakan naa lo tun kẹdun pẹlu awọn mọlẹbi to padanu awọn eeyan wọn lasiko iṣẹlẹ naa. Ọjọ Aje, Mọnde, ọjọ kin-in-ni, oṣu kọkanla yii, ni ijamba buruku naa ṣẹlẹ, nibi ti ile alaja mọkanlelogun ti wo, to si ṣeku pa ọpọlọpọ eeyan. Eeyan bii mejilelọgbọn ni wọn lo ti padanu ẹmi wọn ninu iṣẹlẹ naa, ti wọn ko si ti i dawọ iṣẹ duro lati ri i pe wọn yọ awọn to ku labẹ awoku ile ọhun. Bakan naa ni Sanwoolu ṣabẹwo si awọn ti ori ko yọ ninu ijamba naa, ṣugbọn ti wọn fara pa ni ọsibitu ti wọn wa. Ẹẹmẹta ọtọọtọ ni gomina ti ṣabẹwo sibi iṣẹlẹ naa.


Bakan naa ni Sanwoolu ṣabẹwo si awọn ti ori ko yọ ninu ijamba naa, ṣugbọn ti wọn fara pa ni ọsibitu ti wọn wa. Ẹẹmẹta ọtọọtọ ni gomina ti ṣabẹwo sibi iṣẹlẹ naa.


Adajọ ju akọwe kootu to lu jibiti sẹwọn ọdun meje n’Ilọrin

Ibrahim Alagunmu, Ilọrin Nitori ẹsun jibiti, akọwe ile-ẹjọ ri ẹwọn ọdun meje he n’llọrin Ile-ẹjọ giga kan to fi ilu Ilọrin ṣe ibujokoo ti sọ Akọwe ile-ẹjọ naa, Arabinrin Fatimoh Olatunji, sẹwọn ọdun meje pẹlu isẹ aṣekara, fẹsun pe o lu gbajumọ oniṣowo kan, Sherifat Oloriẹgbẹ, ni jibiti apo irẹsi ẹẹdẹgbẹta bagi to to miliọnu mẹwaa lorukọ ile-ẹjọ giga naa. Tẹ o ba gbagbe, ọdun 2017, ni wọn kọkọ wọ Ọlatunji lọ si kootu ibilẹ kan niluu Ilọrin, fẹsun jibiti lilu ọhun, ṣugbọn to rawọ ẹbẹ sile-ẹjọ pe oun ko jẹbi ẹsun ti wọn fi kan oun, tori pe awọn dijọ dowo pọ pẹlu Oloriẹgbẹ ni. Nigba ti Onidaajọ Ishiaq, tile-ẹjọ giga ọhun, n gbe idajọ rẹ kalẹ, o ni olujẹjọ naa jẹbi ẹsun jibiti ti wọn fi kan an, adajọ ni ko lọọ ṣẹwọn ọdun meje, ko si tun san miliọnu meje naira owo ‘gba ma binu’ fun olupẹjọ, Oloriẹgbẹ. Agbẹjọro olujẹjọ naa, Toyin Ọnọọlapọ, ti ni awọn yoo gba ile-ẹjọ ko-tẹ-mi-lọrun lọ.


L’Okuku, ọwọ Amọtẹkun tẹ mẹkaniiki to fipa ba akẹkọọ fasiti lo pọ

Florence Babaṣọla, Oṣogbo Ọwọ awọn ẹṣọ Amọtẹkun ipinlẹ Ọṣun ti tẹ ọmọkunrin ẹni ọdun mẹtalelogun kan, Kẹhinde Babalọla, lori ẹsun idigunjale ati ifipabanilopọ. Ọmọ bibi ilu Ogbomọṣọ ni Kẹhinde, ṣugbọn ilu Okuku nijọba ibilẹ Odo-Ọtin, nipinlẹ Ọṣun, lo ti n ṣiṣẹ awọn to n tun mọto akoyọyọ (truck) ṣe. Lọjọ Mọnde to kọja la gbọ pe ọmọkunrin naa lọ si ositẹẹli awọn akẹkọọ fasiti kan ninu ilu Okuku pẹlu ibọn. Lẹyin to ji foonu ati obitibiti owo nibẹ lo tun fipa ba akẹkọọ-binrin kan lo pọ. Nigba ti awọn Amọtẹkun gbọ nipa iṣẹlẹ naa ni wọn bẹrẹ iwadii, ko si pẹ rara tọwọ fi tẹ Kẹhinde, to si jẹwọ awọn iwa laabi to ti hu sẹyin. Bakan naa lọwọ tun tẹ ọmọ ọdun mejidinlogun kan, Timilẹyin Afọlabi, niluu Ọyan, lori ẹsun idigunjale.


Lẹyin to ji foonu ati obitibiti owo nibẹ lo tun fipa ba akẹkọọ-binrin kan lo pọ. Nigba ti awọn Amọtẹkun gbọ nipa iṣẹlẹ naa ni wọn bẹrẹ iwadii, ko si pẹ rara tọwọ fi tẹ Kẹhinde, to si jẹwọ awọn iwa laabi to ti hu sẹyin. Bakan naa lọwọ tun tẹ ọmọ ọdun mejidinlogun kan, Timilẹyin Afọlabi, niluu Ọyan, lori ẹsun idigunjale. Gẹgẹ bi Alakoso ẹṣọ Amọtẹkun l’Ọṣun, Amitolu Shittu, ṣe sọ, alaabọ ẹkọ ni Timilẹyin, ile ojiṣẹ Ọlọrun kan lo ti kọkọ jale, nibẹ lo si ti ji ibọn to fi n jale kaakiri. Amitolu sọ siwaju pe awọn ti fa Kẹhinde ati Timilẹyin le awọn oṣiṣẹ ajọ ọtẹlẹmuyẹ lọwọ fun iwadii.


Gẹgẹ bi Alakoso ẹṣọ Amọtẹkun l’Ọṣun, Amitolu Shittu, ṣe sọ, alaabọ ẹkọ ni Timilẹyin, ile ojiṣẹ Ọlọrun kan lo ti kọkọ jale, nibẹ lo si ti ji ibọn to fi n jale kaakiri. Amitolu sọ siwaju pe awọn ti fa Kẹhinde ati Timilẹyin le awọn oṣiṣẹ ajọ ọtẹlẹmuyẹ lọwọ fun iwadii.


Eeyan mẹta ku sinu ija awọn ọmọ ẹgbẹ okunkun n’Igbọkọda

Oluṣẹyẹ Iyiade, Akurẹ Eeyan bii mẹta ni wọn pade iku ojiji lasiko ija nla kan to waye laarin awọn ọmọ ẹgbẹ okunkun Ẹiyẹ ati Aye niluu Igbọkọda, lọsan-an ọjọ Aje, Mọnde, ọsẹ yii. ALAROYE gbọ pe lara awọn to ba iṣẹlẹ ọhun rin ọkunrin kan ti wọn porukọ rẹ ni Niboto Number 1, to jẹ olori ẹgbẹ okunkun Ẹiyẹ atawọn ọmọ abẹ rẹ meji, Adekunle ati Ogunsipẹ. Ija ajakuata yii ni wọn lo waye lagbegbe College Road, Igbọkọda, nijọba ibilẹ Ilajẹ, ni nnkan bii aago mejila ọsan ọjọ naa. Gẹgẹ ba a ṣe gbọ, awọn afurasi bii mẹfa lọwọ ọlọpaa ti tẹ lori iṣẹlẹ ọhun, ti wọn si ti foju wọn ba ile-ẹjọ Majisreeti to wa lagbegbe Oke-Ẹda, niluu Akurẹ, l’Ọjọbọ, Tọsidee, ọsẹ ta a wa yii, lati waa jẹjọ ẹsun bii marun-un ti wọn fi kan wọn. Awọn afurasi to n jẹjọ lọwọ ọhun ni Ẹhinmẹtan Adeọla pẹlu Ẹniọla Ibrahim ti wọn jẹ ọmọ ogun ọdun, Samson Ọjatula ati Samson Ugbosanmi, ẹni ọdun mọkanlelọgbọn, Sunday Kalẹjaye, ẹni ọdun mẹrinlelogun ati Titilọla Onbọwadun to jẹ ẹni ọdun mọkanlelogun. Lara awọn ẹsun ti wọn fi kan wọn n’ile-ẹjọ ni ipaniyan, ṣiṣe ẹgbẹ okunkun, ṣiṣe amulo nnkan ija oloro ati kiko ara jọ lọna tí ko bofin mu.


Gẹgẹ ba a ṣe gbọ, awọn afurasi bii mẹfa lọwọ ọlọpaa ti tẹ lori iṣẹlẹ ọhun, ti wọn si ti foju wọn ba ile-ẹjọ Majisreeti to wa lagbegbe Oke-Ẹda, niluu Akurẹ, l’Ọjọbọ, Tọsidee, ọsẹ ta a wa yii, lati waa jẹjọ ẹsun bii marun-un ti wọn fi kan wọn. Awọn afurasi to n jẹjọ lọwọ ọhun ni Ẹhinmẹtan Adeọla pẹlu Ẹniọla Ibrahim ti wọn jẹ ọmọ ogun ọdun, Samson Ọjatula ati Samson Ugbosanmi, ẹni ọdun mọkanlelọgbọn, Sunday Kalẹjaye, ẹni ọdun mẹrinlelogun ati Titilọla Onbọwadun to jẹ ẹni ọdun mọkanlelogun. Lara awọn ẹsun ti wọn fi kan wọn n’ile-ẹjọ ni ipaniyan, ṣiṣe ẹgbẹ okunkun, ṣiṣe amulo nnkan ija oloro ati kiko ara jọ lọna tí ko bofin mu. Awọn ẹsun ọhun ni Agbefọba, Augustine Omhinemehen, ni o ta ko abala ofin mẹfa ati ikeje ninu iwe ofin ipinlẹ Ondo ti ọdun 2005, eyi to lodi si ẹgbẹ okunkun ṣiṣe, ipaniyan ati lilo nnkan ija oloro lọna ti ko bofin mu. O rọ adajọ lati fọwọ si fífi awọn olujẹjọ naa pamọ sọgba ẹwọn titi tile-ẹjọ yoo fi ri imọran gba lati ọfiisi ajọ to n gba adajọ nimọran. Nigba to n gbe ipinnu rẹ kalẹ, Onidaajọ R. O. Yakubu gba ẹbẹ agbefọba wọle pẹlu bo ṣe ni ki wọn lọọ fi awọn olujẹjọ mẹfẹẹfa pamọ sọgba ẹwọn titi di ogunjọ, oṣu Kejila, ọdun ta a wa yii.


Awọn ẹsun ọhun ni Agbefọba, Augustine Omhinemehen, ni o ta ko abala ofin mẹfa ati ikeje ninu iwe ofin ipinlẹ Ondo ti ọdun 2005, eyi to lodi si ẹgbẹ okunkun ṣiṣe, ipaniyan ati lilo nnkan ija oloro lọna ti ko bofin mu. O rọ adajọ lati fọwọ si fífi awọn olujẹjọ naa pamọ sọgba ẹwọn titi tile-ẹjọ yoo fi ri imọran gba lati ọfiisi ajọ to n gba adajọ nimọran. Nigba to n gbe ipinnu rẹ kalẹ, Onidaajọ R. O. Yakubu gba ẹbẹ agbefọba wọle pẹlu bo ṣe ni ki wọn lọọ fi awọn olujẹjọ mẹfẹẹfa pamọ sọgba ẹwọn titi di ogunjọ, oṣu Kejila, ọdun ta a wa yii.


Latari b’awọn sọja ṣe binu kuro loju ọna marose l’Ondo, ẹgbẹ PDP sọko ọrọ si Akeredolu

Oluṣẹyẹ Iyiade, Akurẹ Ọkan-o-jọkan ọrọ kobakungbe lawọn ọmọ ẹgbẹ oṣelu PDP ati APC ti n fi ṣọwọ sira wọn latari bawọn ọmọ ologun ṣe deedee kẹru wọn kuro lawọn oju ọna marosẹ gbogbo to wa kaakiri ipinlẹ Ondo. Kayeefi lo jẹ fawọn eeyan lọjọ Iṣẹgun, Tusidee, ọsẹ yii, pẹlu bi wọn ko ṣe ri awọn ọmọ ologun ọhun gẹgẹ bii iṣe wọn lawọn oju ọna Marosẹ bii Akungba si Ikarẹ Akoko, Ọwọ si Akungba, Ondo si Akurẹ, Oke-Igbo si Ile-Ifẹ, Ọrẹ si Ondo ati Akurẹ si Ikẹrẹ-Ekiti. Ohun tawọn eeyan kọkọ ro ni pe ọrọ eto idibo gomina to fẹẹ waye nipinlẹ Anambra lọjọ Abamẹta, Satide to n bọ yii, ni wọn tori rẹ ko wọn lọ lati lọọ peṣe aabo fawọn eeyan. Ọrọ yii lo si n ja ran-in ran-in nilẹ lọwọ ti Akọwe iroyin ẹgbẹ PDP nipinlẹ Ondo, Kennedy Ikantu Peretei, fi gbe atẹjade kan sita lojiji nirọlẹ Ọjọruu, Wẹsidee, eyi to pe akọle rẹ ni ‘Kikuna Akeredolu lati sanwo ajẹmọnu fawọn ẹṣọ alaabo, ajalu nla ni fawọn araalu, …awọn sọja binu kuro loju ọna marosẹ, ….awọn Nefi naa ti n pete ati kuro loju omi’ Ninu alaye to ṣe siwaju sinu atẹjade naa, Kennedy ni ko si ani-ani pe owo ajẹmọnu awọn ẹṣọ alaabo wọnyi ti Arakunrin kọ lati san lo bi awọn ṣọja ninu ti wọn fi kuro loju ọna marosẹ atawọn aala ipinlẹ Ondo ti wọn n sọ. O ni fun ọpọlọpọ ọdun sẹyin ni adari awọn ọmọ ologun lorilẹ-ede yii ti fọwọ si i ki awọn sọja maa ṣọ awọn ibi to ṣe koko bii mejilelọgbọn nipinlẹ Ondo lati pinwọ iwa ijinigbe atawọn iwa ọdaran mi-in lawujọ. O ni adehun to wa laarin awọn ọga sọja yii atawọn ijọba to ti wa ṣaaju Akeredolu ni pe wọn gbọdọ maa fun awọn ọmọ ologun naa lowo taṣẹrẹ loṣooṣu latari iṣẹ aabo ti wọn n ṣe.